text:
Dýrindal fór túr tann 16. juni og kom aftur tann 18. juni, so hetta var ein skjótir túr. Hann hevur roynt á landleiðini norðanfyri. Veiðan bleiv boðið út á Fiskamarknaðinum. Teir høvdu 15.450 pund og var prísurin fyri veiðuna 135.485,00 kr. Tað mesta av fiskinum var, Toskur, Havtaska og Tunga. SáH
Lítil stormur og í hvilunum upp til 30 m/s í Klaksvík
Vikan byrjaði nakað buldrasliga. Landsverk boðar frá einum lítli stormur og á Ørðaskarðið og á Fámjinsveginum er hvassur stormur, í hvirlunum upp til 35 m/s. Lovar eitt sindur betur veður út á dag. Her nakrar myndir frá ímorgun, myndirnar eru tiknar kl. 06.00 ímorgun. Hav eina góða viku øll somul. SáH
Kringvarpstjórin Johnny í Grótinum uppsagdur
Í gjárskvøldið bleiv Johnny í Grótinum uppsagdur, eftir at hann hevur roynt, at rudda upp í vinstrasinnaða reiðrinum í KVF. Tað var kanska væntandi, nú hann fór inn í eitt vinstrasinna hvespureiður og har Landsstýriskvinnan í mentamálum Rigmor Dam, gekk á odda, fyri at gera tað so trupult hjá Johnny at virka sum stjóri sum Les meira…
Kappingarskráin fyri Premier League 2018-2019 løgd
Í vikuni bleiv kappingarskráin fyri Premier League almenna kunngjørd og her sæst at Tottenham skal spæla úti ímóti Newcastle í fyrsta umfarið. Stóri dysturin tann 11. august, tá ið kappingin byrjar, er dysturin ímillum Arsenal og Manchester City. Her øll kappingarskráin, klikk her: “Premier Leauge 2018-2019” Her Kappingarskráin fyri Tottenham, klikk her: “Tottenham Premier Leauge Les meira…
Bragd avreiddi 7.320 pund í gjár
Teir fóru túr tann 10. juni og komu aftur tann 13. juni og løgdu veiðuna upp til N.F.C.S. Veiðan var boðin út á Uppboðssøluni hjá FMF og samlaða virðið bleiv 54.876,00 kr. Mesta av veiðuni var Longa íalt 3.818 pund, restin var Brosma, Kongafiskur, Havtaska, Skøturavar og Toskur. SáH
Polarhav og Stjørnan landa gullaks til Kósina
Polarhav og Stjørnan landa júst nú á Kósini. Teir hava 187,4 tons av gulllaksi og var veiðan boðin út á Fiskamarknaður Føroyar, prísurin varð 5,05 og samlaði virðið av veiðuni varð 936.270,00 kr. SáH
Fiskaklettur landar í morgun til N.F.C.S.
Tey eru longu farin ígongd við landingina á vestur síðuni, har Fiskaklettur liggur við bryggju og landar. Hann hevur góð 54.000 pund og veiðan er seld via Fiskamarknaður Føroyar og bleiv samlaði virðið av veiðuni 446.924,00 kr. SáH
So hevur regna í 24 tímar í Klaksvík
Eftir at vit hava havt turrveður í vikuvís, so kom regni í gjár og nú hevur tað regna í 24 tímar út í eitt. Í løtuni, klokkan er seks um morgunin, regnar illa, heili 4.2mm, men klokkan 12.00 verður ein glottið og síðani byrjar tað at regna aftur. Sambært veðurstøðini yr.no, so heldur regni áfram Les meira…
Virkishugurin og viljin til Gamlagarð er stórur
Í samband við, at Gamligarður í dag varð handaður Visit Norðoy at umsita, høvdu umboðini fyri kunningarstovuna eisini sett bygdafólkinum í Svínoy stevnu fyri at byrja samskipanina av teimum tilboðum og tænastum, sum Gamligarður nú kann leggja lunnar undir í oynni. Merkið veittraði frammanfyri Gamlagarð og setti sín dám á løtuna, tá bygningurin varð handaður Les meira…
Gamligarður handaður Kunningarstovuni
Jógvan Skorheim, borgarstjóri handaði í dag Elsu Poulsen, leiðara á Visit Norðoy gistingarhúsið í Svínoy – Gamlagarð – at umsita vegna kommununa. Tað var ein ovurfegin borgarstjóri, sum í dag vitjaði í Svínoy, har Útoyggjastevna er á skránni leygardagin. Eyðun Jacobsen er nevndarlimur í Svínoyarnevnd Býráðsins og harumframt staðbundin maður hjá kommununi í oynni, og Les meira…


c: text/html

text:
Ingi Samuelsen
12.01.2018 - 10:44
Landsstýriskvinnan við mentamálum, Rigmor Dam, hevur gjørt av at lata sjey verkætlanum stuðul av játtanini til yrkisleiklist í 2018.
Endamálið við hesi játtanini er at menna yrkisleiklistina, og stuðul kann latast feløgum, bólkum og einstaklingum, ið reka yrkisleiklistaligt virksemi, til leikrit, tónasmíð, leikstjórnan, framførslur, keyp av útbúnaði, verkætlanir, skeið, keyp av sakkønari hjálp og annað leiklistavirksemi.
Hesar verkætlanir fingu stuðul:
Vár Berghamar Jacobsen: Luddi og Lundisa – kr. 65.000
Katarina G. Nolsøe: Leitanin eftir at vera – kr. 75.000
Det Ferøsche Compagnie: Hamlet – kr. 80.000
GUT //Productions: Látur Medusu – kr. 80.000
Teatur Grugg v/ Súsonnu Tórgarð: 24 mislykte nordmenn – kr. 100.000
Tvazz v/ Gunnvá Zachariasen: Sansavilliniborgin “Býur okkara” – kr. 100.000
Opera.fo, v/Birita Adela Davidsen: Dagbókin hjá Leporello – kr. 150.000
“Dagbókin hjá Leporello”, sum hevur fingið 150.000 krónur í hesum stuðulsumfari, verður frumsýnd á Tjóðpalli Føroya í mars. Tað verður ein heldur øðrvísi leiklistalig uppliving á føroyska leikpallinum, tí talan er um eina kamaroperu, sum byggir á søguna um politiskt ókorrekta konufólkarevin Don Giovanni. Søgan verður søgd úr sjónarhorninum hjá tænara hansara Leporello.
Við í leikinum eru fleiri operasangarar, m.a. Ernst Sondum Dalsgarð, Herfinnur Árnafjall og Birita Poulsen.
Tilsamans vóru tíggju umsóknir, og søkt var um 1,7 milliónir krónur. Játtanin er 650.000 krónur.
Tað er Leiklistaráðið, sum viðger umsóknirnar og ger tilmæli til landsstýriskvinnuna sambært lógini um Tjóðpall Føroya og stuðul til yrkisleiklist v.m.

robotstxt: allowed

filter: keep


text:
Sámal Tróndur Finnsson Johansen, landsskjalavørður
Evnið á fyrilestrinum er um býarmenningina í Havn.
Útgangsstøði verður tikið í tíðini undan lógini um Thorshavns Bygnings-kommission, bygginevndin, sum kom í 1856, og roynt verður at greiða frá bakgrundini fyri at hendan bygginevnd varð sett á stovn. Síðani verður hugt nærri at tíðini fram til 1908, tá ið lógin um Tórshavnar kommunala stýri fekk gildi. Dentur verður lagdur á, hvussu henda nevnd virkaði, og hvørjar ætlanir vóru í 1860-árunum (m.a. fyrsta “býarætlanina” í 1867), fyrst við at rætta upp tann elsta býarpartin, og seinni við at ‘flyta býin út um Havnina. Fyrilesturin vil fáa fram, hvussu Havnin tók at vaksa fram til fyrst í 20. øld, tá ið býurin fekk sítt veruliga skap og veganetið við gøtum og vegum gingu eystur og vestur og suður og norð.
Aldurstrin: Frá 9. flokki
Lærugrein: Søga og samtíð
Kjarnaøki: Tíð og rúm


text:
Tíðindaskriv
08.01.2018 - 21:54
Ítróttur > Ítróttur > Fótbóltur
B36 hevur í kvøld skrivað undir avtalu við Kára Reynheim, sum komandi árið skal menna spælararnar á næst besta mansliðnum.
Kári Reynheim er kent navn í føroyskum fótbólti. Sum spælari var hann ein gávaður snillingur við bóltinum, og tað høvdu vit í B36 stóra gleði av, tá hann í nøkur ár var krumtappurin í framrættaða spælinum hjá B36.
Sum venjari hevur Kári nomið sær A-útbúgving, og hann hevur í fleiri umførum havt ábyrgd av liðum í bestu og næst bestu føroysku deildini. Seinast á Argjum, har hann stýrdi liðnum til uppflyting.
Komandi árið verður Kári venjari hjá okkara 2. liði, sum skal royna at vinna seg upp aftur í 1. deild. Høvuðssetningurin verður her at menna ungar spælarar, so hesir eru til reiðar at taka við framtíðar avbjóðingunum, sum B36 støðugt roynir at bjóða okkara bestu spælarum, og eingin ivi er um, at Kári er ein maður, sum veit, hvat krevst, um tú skalt røkka tindunum.
Venjingin hjá 2. liði byrjar í næstum, og vilja vit nýta høvið til at ynskja Kára hjartaliga væl afturkomnan í B36.


text:
Náttúrunnar sjónleikur
– ummæli av bókini Náttúrunnar børn og dokumentarfilminum Havets sølv Eitt av tí fyrsta, sum kom mær til hugs, tá eg læs formæli í bókini Náttúrunnar børn, var ein sang/skemtileikur, eg luttók í seinast í 80´inum. Leikurin kallaðist Sildarok og snúði seg um sildatíðina í 30’unum. Leikurin var upprunaliga íslendskur, men lýsti tó tíð og […]
Náttúrulýsingar í norskum filmi
Jan Erik Holst, fyrrverandi stjóri á Norsk Filminstitutt, byrjaði við at greiða okkum frá um náttúrulýsingar í ymsum høpum. Holst nevndi, at náttúruupplivingar kunnu nýtast á mangan hátt. Her nevndi hann, at náttúran millum annað verður nógv nýtt av rithøvundum, málarum, tónaskaldum og yrkjararum. Tað kemur meira enn so fyri, at hugflogið hjá teimum verður […]
SKAM, ungdomsspråket och SKAM i undervisningen
Fyrilestur 4. okt. 2017, á Voksenåsen. Fyrilestrahaldarar: Astrid Syse Talsethagen og Jorunn Øveland Nyhus, lektarar á Hartvig Nissens videregående skole Julie Andem, filmsleikstjóri og toymið hennara gjørdu drúgvar kanningar í tvey ár, áðrenn tey framleiddu orginalu ungdómsfilmsrøðina SKAM, ið hevur givið afturljóð og íblástur í øðrum londum. Umráðandi er at samskifta við ung, tá man […]
Kongens nei
Mikukvøldið 4. oktober var filmssýning á skránni á Voksenåsen. “Kongens nei” er ein norskur spælifilmur – eitt hersetingardrama, sum kom út í 2016. Filmurin byggir á bókina “Kongens nei 10. april 1940” eftir Alf R. Jacobsen, sum var útgivin í 2011. Bókin byggir á veruligar hendingar og fakta, og nakrir av persónunum í søguni eru […]
Kon-Tiki
28. apríl 1947 løgdu 6 mans frá landi, úr Calla í Peru, á einum flaka. Teir seks vóru; norðmenninir Thor Heyerdahl, Herman Watzinger, Knut Haugland, Torstein Raaby, Erik Hesselberg og svenski etnografurin Bengt Danielsson. Grundin til ferðina var, at Thor Heyerdahl meinti at fyrstu fólkini, sum settu búgv í Polynesia, vóru komin úr eystri, yvir […]
Trolljegeren
Ummæli: Norski filmurin “Trolljegeren” letur sum um hann er ein álvarsamur dokumentarur, men hetta er bert fyri at speireka sítt umrøðuevni. Skirvisligu upptøkurnar og yvirnatúrliga huglagið minna ikki sørt um aðrar mokumentarar, so sum “The blair witch project” og “Cloverfield”. Í einum norskum bygdarlagi verða fleiri bjarnir funnar deyðar, og hyggjarin upplivir filmin gjøgnum myndatólið […]


text:
Hvalvík 06.06.2016
Til feløgini!
Hvalvíkar Streymnesar Róðrarfelag vil við hesum bjóða øllum róðrarfeløgum hjartaliga vælkomnum til kappróður á Sundalagsstevnu, sum verður í Hvalvík leygardagin 11. juni kl. 15:00.
Byrjað verður við barnaróðrinum kl.13:00. Vit vilja tí heita á hesar manningarnar um at møta á kaiøkinum í seinasta lagi kl.12:00. Allar aðrar manningar skulu møta á kaiøkinum í seinasta lagi kl.14:00.
Øll hjálparfólk hjá HSR vera í gulum vestum. Ivast tit í nøkrum, er bara at spyrja tey.
Frásetan av kappróðrarbátum:
Bátarnir skulu setast á økið oman fyri O.K Heilsølu inni við bátahylin (1). Tað er uppmerkt, hvar ymisku bátastøddirnar skulu standa. Tølini vera útflýggjað við nýggja dráttin við bátahylin (2).
Matseðlar:
Tá ið tølini vera útflýggjað, fáa manningin og eitt hjálparfólk matseðlar. Smyrjibreyð verður at fáa í høllini hjá I.Z. lastbilum (3).
WC:
Sunda kommuna hevur sett ein nýggjan vesivogn á kaiøkið (4).
Parkering av lastbilum:
Innkoyring til kappróðrarøkið er við Norðsetur (5).
Lastbilar og persónbilar skulu setast á økið eystan fyri P.L. Stórbilar og út í móti Norðsetri (6).
Steypahandanin:
Steypahandanin fer fram á kaiøkinum aftaná kappróðurin (7). Tey feløg, ið hava ferðasteyp í
varðveitslu, vera biðin um at lata tey inn við dráttin í seinasta lagi kl. 14: 00.
Kappróðrarøkið:
Fram við sunnaru síðu av kappróðrarøkinum hanga skelti fyri hvørjar 100 m teir seinastu 500 m.
Fastur startur er festur í land við 500 m og 1000 m startin. Bátar, sum skulu út á
startin, vera tí bidnir um at halda seg norðan fyri, tá róð verður út.
Møguligt er hjá bátum at skifta manning inni í bátahylinum (8).
Hjálagt er kort yvir róðrarøkið.
Allar manningar, sum ætla at luttaka uttan fyri róðrar skipaðar av RSF, biðjast siga frá hjá Paulu tlf. 283013 í seinasta lagi hósdagin 9. juni 2016 kl. 12:00.
Heitt verður á feløgini um at kunna rógvararnar um hetta skriv.
Við róðrarkvøðu
Hvalvíkar Streymnesar Róðrarfelag
Jann Thomsen, formaður


text:
Orð: Valdimar Briem
Lag: Þórarinn Jónsson
Týtt: Jákup Dahl
1. Guð, allur heimur í høgum eins og lágum
er opin bók, ið um teg lærir meg;
ja, hvørt eitt blað á jarðarblómum smáum
er blað, sum mangt er skrivað á um teg.
2. Tá morgunsólin upp í eystri stígur,
á bjarta himins ljós hon vísir mær,
og tá ið sólin lágt í vestri nígur,
til hvíld og frið hon leiðir meg hjá tær.
3. Tá fagra várið alt til lív upp vekur,
tá vón til tín í barmi brennur mær;
og tá tað móti myrkum vetri ekur,
tá læri eg at finna skjól hjá tær.
4. Tær ótals stjørnur, ið á himni ljóma,
á eyga títt, ið vakir, vísa mær;
og líti eg til lágan jarðarblóma,
tað minnir meg, at umframt smátt tú sær.
5. Tá vítt um havið stormur strýkur stríður,
við miklum rómi boðar almátt tín;
og tá um fløtur vindur leikar blíður,
hann boðar, tú ert mildur, faðir mín.
6. Tá eldur klárt við bjørtum loga brennur,
hann kunnger greitt, at heit er góðska tín,
og keldan rein, ið altíð framá rennur,
hon sýnir, at ei tvørrar miskunn tín.
7. Eg hoyri glaðar himnafuglar syngja,
teir prísa tíni dýrd um allan heim,
um sorg og tregi tíðum hjartað tyngja,
tó takkarsong eg kvøði hátt við gleim.
8. O, veit mær, Guð, at verk títt eg má skoða,
tú veri altíð hjartans uggi mín!
Og um mín synd so ofta mær man bága,
mítt hjarta reinski aftur náðin tín.


text:
Rúmdin sigur livandi frá stjørnufrøðisøguni, sum var tað ein spennandi krimisøga, heilt frá grikskum heimspekingum til nútíðar vitan um Big-Bang og myrkt tilfar.
Við tryggum penni, og fotomyndum og tekningum í hópatali, leiðir høvundurin okkum eftir nógvum rókum í stjørnufrøðini seinastu 25 øldirnar. Umframt at greiða frá teimum vanligu stjørnufrøðifyribrigdunum viðger bókin eisini orsakir til ístíðir á jørðini og lívsvánir í rúmdini. Aftast í bókini er vegleiðing til teirra, sum hava hug at læra seg nakrar kendar stjørnumyndir og at finna veg á himmalhválvinum. Eisini er listi við frágreiðing um serstøk frøðiorð.
Vit fáa innlit í, at frøðin um himmalrúmdina eisini fevnir um jarðbundin viðurskifti sum svik, treiskni, agg og persónliga forfylging. Við teimum nógvu persónsupplýsingunum fáa vit sett andlit á tey, sum gingu undan og eiga leiklut í søguni um rúmdina.
Bókin er skipað við frágreiðandi høvuðsteksti, sum verður stuðlaður av upplýsingum, sum eru settar inn sum brot, ið eisini kunnu verða lisin fyri seg. Til dømis verður eitt stjørnufrøðiligt fyribrigdi í føroyskari søgn tikið fram. Hesin parturin fevnir eisini um kalendarar, yvirlit yvir gongustjørnur, skorsteinar í djúphavinum og mangt annað forvitnisligt.
Rúmdin er bók, sum fevnir breitt og er í fleiri løgum. Lesarin kann gleða seg at verða førdur inn í ein spennandi heim við einum framúr frásøgumanni sum ferðaleiðara.


text:
- Tíðindi, mentan og ítróttur
Átta atsóknir við akførum í Evropa seinasta árið
14. juli 2016, Nice:
Ein lastbilur koyrir inn í eina stóra mannamúgvu, sum var savnað í sambandi við franska tjóðardegnum, í suðurfranska býnum.
85 fólk lótu lív og fleiri enn 300 vórðu særd. Gerningsmaðurin. Ein 31 ára gamal tunesi doyði av skotum frá løgregluni.
19. desember 2016, Berlin:
Ein lastbilur koyrir inn sølubásar og vitjandi á einum jólamarknaði í Berlin.
12 fólk lótu lív og 50 vórðu særd. Ein tunesi koyrdi bilin, hann varð skotin til deyðis av løgregluni fýra dagar seinni.
22. mars 2017, London
Ein persónbilur koyrir inn í fólk, sum gingu á Westminster Bridge í London.
Fimm fólk lótu lív og 50 vórðu særd. Løgreglan skeyt 52 ára gamla gerningsmannin, tá hann royndi at bróta inn í parlamentið. IS tók ábyrgdina av atsøknini.
7. apríl 2017, Stockholm
Ein lastbilur koyrir inn í eina mannamúgvu á Drottninggatan í miðbýnum í Stockholm.
Fýra fólk lótu lív og 15 vórðu særd. Ein 39 ára gamal maður úr Usbekistan bleiv handtikin í sambandi við atsóknina.
3. juni 2017, London
Ein hvítur vørubilur koyrir inn í fólk á London Bridge í bretska høvuðsstaðnum London. Tríggir gerningsmenn fóru úr bilunum og lupu á tilvildarlig fólk við knívi.
Átta fólk lótu lív og 48 vórðu løstað.
19. juni 2017, London
Ein maður koyrir inn í fleiri fólk uttanfyri eina mosku í Norðurlondon.
Ein persónur lat lív og 10 vórðu særd. Tað eydnaðist løgregluni at handtaka geringsmannin, sum var ein 48 ára gamal bredskur maður.
17. august, Barcelona
Ein hvítur vøruvognur koyrir inn í eina mannamúgvu á La Rambla, handilsgøtuni í Barcelona.
13 lótu lív og umleið 100 eru særd
18.august, Cambrils
Ein persónbilur við fimm persónum koyrir inn í eina mannamúgvu.
Sjey løgreglufólk og civil vórðu særd. Løgreglan skeyt og drap fimm persónar eftir hendingina.


text:
Seinna FM finalan í millum Mjølnir og ÍF verður í morgin, seinnapartin kl 16:00! 🏐🏐💪 Fyrri dysturin, sum var hóskvøldið, varð sum væntað sera javnur! Men endaði tað við, at ÍF tók tann sigurin, 3-2. Dysturin í morgin verður tórførur og ikki minni spennandi! Vit eru sera uppsettir og 100% klárir, og vóna at síggja Les meira…
Ráðleggingardagur um sálarheilsu
Tá ið starvsfólkini á dagstovnaøkinum í ár hittast til felags ráðleggingardag, verður tað við evninum “ABC fyri sálarliga heilsu”, sum Fólkaheilsuráðið hevur sett á breddan saman við kommunum og øðrum samstarvspørtum. Dagstovnarnir hjá Klaksvíkar kommunu hava hvørt ár ein ráðleggingardag, har fakliga menningin verður sett í hásætið og sjóneykan sett á skiftandi evni hvørt ár. Les meira…
Starvsfólk hjá Klaksvíkar Kommunu á fyrstuhjálparskeiði
Manningin á Vegadeildini, Vatndeildini og Býarfríðkanini tók í gjár skeið í fyrstuhjálp til frama fyri trygdina í almenna rúminum. Lívbjargandi fyrstahjálp hevur sjálvsagdan týdning fyri trygdina hjá okkum øllum, og fá kommunal starvsfólk eru so nógv úti millum fólk, sum arbeiðararnir á Vega- og Vatndeildini og Býarfríðkanardeildini. Sum trygdarfremjandi átak hava hesi starvsfólk tí júst Les meira…
Konsert v/Kirkjukór- og Kallakór Vopnafjarðar úr Íslandi í kvøld kl. 18.00 í Christianskirkjuni
Fríggjakvøldið, 13. apríl kl. 18.00, verður konsert v/Kirkjukór- og Kallakór Vopnafjarðar í Christianskirkjuni. Kórleiðari er Guðjón Böðvarsson. Kórini framføra kirkjuligar kórsatsir, Íslendskar fosturlandssangir, umframt onkrar negro spirituals. Hjartaliga vælkomin á konsert fríggjakvøldið kl. 18.00.
Stórt kvøld í Maverick við PUB QUIZ, Flogbólti og Fótbólti
Í kvøld tann 12. apríl verður eitt stórt kvøld í Maverick. Vit byrjað við at fylgja við dystinum 07 Vestur – KÍ, sum byrjar kl. 18.00. Kl. 20.00 verður Flogbóltsfinalan ímillum Mjølnir og ÍF send beinleiðis. Og vit enda kvøldið við einari rimmari PUB QUIZ, so tað er bara at koma forbí. Eru tit í Les meira…
Piet Hein segði, “Slid men vid, ting tager tid”.
Soleiðis hevur kenst við Spinnarínum. Miðvist hevur verið arbeitt at savna pening inn. Henda gáva, ið varð handað Klaksvíkar Býráði í 2009, tá ið nýggjur Bónus handil lat upp, gáva frá SMS v/Niels Mortensen. Arbeiðið byrjaði beinanvegin at fáa bygningin í upprunastand, ein nevnd sett og avtala gjørd, at býráðið skuldi játta pening til íløgu Les meira…
Durita samskipar ung í arbeiði í ár
Arbeiðsverkætlanin fyri ung verður í ár skipað eitt sindur øðrvísi, eitt nú í umsóknar- og setanartilgongdini og á arbeiðsplássunum, sum í ár bæði vera á kommunala og privata arbeiðsmarknaðinum Ung í arbeiði hevur seinastu mongu árini verið fastur partur av sumrinum í Klaksvíkar kommunu, har ungir borgarar gerast partur av kommunalu arbeiðsorkuni í tvær vikur Les meira…
Myndir Konfirmatión í Christianskirkjuni ídag
Tað var sannur hátíðardagur í Christianskirkjuni í dag, har hesir konfirmantar blivu fermdir. Her nakar myndir frá konfirmatiónini, fleiri myndir vera lagdar út seinni, klikk her “Konfirmatión í Christianskirkjuni Pálmasunnudag 2018” Hjartaliga tillukku øll somul og sjálvandi eitt serligt tillukku til gubbadóttrína Jónu Gardar. SáH
Ljósgongan ígjøgnum býin gekk væl
Við Jógvan Brim á odda fór ljósgongan ígjøgnum býin. Nógv fólk vóru í skrúðgongini og gingið varð frá Býráðshúsinum og til Posthúsið, har børnini og tey vaksnu høvdu ymiskt ljós á sær, eitt nú pannulyktir, lummalyktir, ljósrør, ljóssvørð og onnur ljós. Komin til Posthúsið var bjóða vælkomin, sungi vóru tríggir sangir frá Kular Røtum og Les meira…
Steintór Rasmussen fekk Listavirðisløn Nólsoyar Páls 2017
Leygarkvøldið bleiv Listavirðisløn Nólsoyar Páls 2017 handað og hesaferð fekk Steintór Rasmussen hana. Hetta hendi í Atlantis, har nógv fólk vóru komi saman. Listavirðislønin er 75.000,00 krónur. Undanfarin ár er heiðurin og heiðurslønin farin til Hanus G. Johansen í 2013, Edward Fuglø í 2014 og Eyð Matras í 2015. Ongin fekk hana í 2016 og Les meira…


text:
Skeiðið í hálvfínari matgerð er ætlað monnum, sum hugsa at gera eitt sindur meir burtur úr í køkinum.
Fyrstu trý kvøldini verða 2. novembur, 9. novembur og 16. novembur. Síðani er ætlanin at hava nøkur kvøld eftir jól. Júst nær hesi kvøldini vera, fáa tit at vita seinni. Tankin er, at trý kvøld eru á skránni hesumegin jól og síðani nøkur kvøld aftur í vár. Aftur at luttøkugjaldinum á 500 krónur gjalda luttakararnir fyri tað tilfar, ið brúkt verður hvørt kvøldið. Er annars okkurt at spyrja um, ber til at seta seg í samband við Kristvin.
Undirvísari: Kristvin Jacobsen
Telefon: 222129
Dato: 02 Nov 2017 - 24 Mar 2018
Dagur/Klokkan: Hósdag ( 19:00 - 22:00 )
Stað: Skúlin við løkin


text:
Landið Papua Nýguinea er eystari partur í stóru oynni Nýguinea - beint sunnan miðkring, tí er veðurlagið heitt og slavið. Vestari partur eitur Irian Jaya og er landslutur í Indonesia. Í Papua Nýguinea eru høg fjøll eystur og vestur alla oynna; fjøllini eru avtakin við tøttum regnskógi langt niðan í líðirnar. Hægsta fjallið, Wilhelmsfjall, er 4.300 metrar høgt, og ofta liggur kavi á tí, hóast tað er næstan beint undir miðkringi. Niðari er veðurlagið heitt og slavið, og her veksur tættur regnskógur. Tveir triðingar av oynni eru regnskógur. Í hesum mest sum ógongdu skógum er satt meingi av dýrum og vøkstrum, og mong dýr og plantur eru ikki nakra aðrastaðni í heiminum. Við strendurnar eru stórar mangrovumýrar.
Tveir triðingar av øllum páradísfuglum eru í regnskóginum í Papua Nýguinea. Heimsins størsti firvaldur, Alexandra drotning, ið hevur eitt flog á 25 cm livir eisini í Papua Nýguinea.
Umleið seks milliónir búgva í Papua Nýguinea (2010); flestu teirra búgva í smáum, fjarskotnum bygdum. Í eygum vesturlendinga eru mong fólk har fátæk. Men nógv tilfeingi er í landinum, helst steinsløg t.d. kopar og gull. Koparnámið í Panguna í oynni Bougainville er ímillum tey størstu í heiminum. Viður úr stóru regnskógunum er eisini týdningarmikil útflutningur. Tað, sum ræður um her, er at vinna út tilfeingið og ikki skaða viðkvomu náttúruna.
Høvuðsstaðurin, Port Morresby, er bygdur við eina góða náttúruhavn á eystara armi á suðurstrondini. Ólíkt veðurlagnum aðrastaðni í landinum er turt her alt árið. Port Morresby er nógv vaksin seinastu árini, tí at mong fólk eru flutt higar úr fjarskotnum landslutum at fáa arbeiði.
Av tí at so illa er framkomandi um høgu fjøllini og ígjøgnum tættu skógirnar, hevur altíð verið lítið samband ímillum mongu ættarbólkarnar, ið búgva her. Hetta ger, at nú á døgum eru fleiri enn 1.000 ættarbólkar í landinum, og fleiri enn 700 mál og bygdamál verða talað. Flestu fólk í Papua Nýguinea liva av landbúnaði.
Av tí at hesin partur av heiminum hevur verið so avbyrgdur frá umheiminum, vórðu summi øki her ímillum tey seinastu í heiminum, har fólk settu seg niður. Fyrstu fólk at seta seg niður her komu úr Asia, teirra millum vórðu aboriginarnir í Avstralia, maoriarnir í Nýsælandi og ymisk fólkasløg í Kyrrahavsoyggjum. Aboriginarnir komu til Avstralia fyri um 50.000 - 70.000 árum síðan. Tá vóru heimshøvini grynri, og mest sum landfast var ímillum Avstralia og Nýguinea. Kyrrahavsoyggjar vórðu bygdar fyri um 7.000 árum síðan, tá ið fólk úr Landsynningsasia komu hagar. Onnur lond í hesum heimsparti hava ikki verið bygd í meiri enn um 1.000 ár - t.d. komu maoriar til Nýsælands um 950 e. Kr.
Í 18. øld fóru evropearar at koma higar, og bæði Avstralia og Kyrrahavsoyggjar gjørdust bretsk hjálond. Nú á døgum hava hesi lond ikki so nógv samband við Evropa longur. Seinastu árini eru mong fólk komin til Avstralia og Nýsælands úr Miðeystri og Landsynningsasia; bæði londini eru vorðin fjølmentað samfeløg, har er stór vælferð, og vinnulívið er fjølbroytt og gott.
Av tí at bara tvey fólk búgva á hvørjum km2 í Avstralia, er tað strálbygdasta meginland í heiminum. Flestu avstraliar búgva í býunum fram við strondini, fjart frá karga og heita veðurlagnum inni í landinum. Mangar av Kyrrahavsoyggjum eru smáar, tí er fólkið har ikki fjølment.
Umhvørvisvernd er vorðin týðandi samfelagsevni í heimspartinum. Í Avstralia eru stór lendi og mong dýr friðað. Av tí at Kyrrahavsoyggjar eru fjart frá meginlondunum, hava kjarnorkuroyndarspreingingar verið á óbygdum oyggjum her; hóast fólkið hevur harðliga mælt ímóti.
At Avstralia hevur verið bretskt hjáland, sæst m.a. væl á avstralska flagginum. Tað myndar bretska flaggið (Union Jack), samveldisstjørnuna og stjørnumyndina Suðurkross.
Við tað at Avstralia og Nýsæland hava verið bretsk hjálond, er mesta fólkið í londunum nú á døgum av bretskari ætt. Men seinastu 50 árini eru tilflytarar komnir higar úr øllum heiminum. Um 2 milliónir fólk hava nú ikki enskt sum móðurmál. Ymsu tilflytararnir hava tikið við sær egna siðvenju, egnar høgtíðir, matsiðir og hava gjørt Avstralia og Nýsæland til ógvuliga fjølmentað lond.
Í mong ár var undirvísingarmálið hjá aboriginskum børnum í Avstralia og maoriskum børnum í Nýsælandi bara enskt, og tey sluppu ikki at læra sítt móðurmál. Men nú er vend komin í. Mál maorianna er viðurkent sum alment mál í Nýsælandi, og í Avstralia læra næmingarnir um aboriginskar mentanir og siðir. Men mong halda, at upprunafólkið eigur at fáa aftur lendið og tilfeingið, sum niðursetufólkið úr Evropa tók frá forfedrum teirra.
Bæði í Avstralia og Nýsælandi hevur ítróttin stóran týdning fyri tjóðskaparkensluna og samleika fólksins. Rugby er tjóðarítrótt í Nýsælandi; í Avstralia eru fótbóltur og krikket best umtókt. Góðu avrikini í hesum ítróttargreinum eru vorðin tjóðarstoltleiki í hesum londum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Port Moresby
Vídd: 462.840 km2
Fólkatal: 6.064.515
Alment mál:
enskt
Átrúnaður:
kristindómur 34%, papuanýguianskir átrúnaðir 66%
Stýrsilag:
Fólkaræði, fleirflokkaskipan
Gjaldoyra: kina (PGK)


text:
Vinnupolitikkur • Matkovin í Norðuratlantshavi • Fiskivinnu-politikkur • Alivinna • Landbúnaður • Ferðavinna, matstovuvinna og aðrar tænastuvinnur • Kreativar og “nýggjar” vinnur • Sjó-, frálanda- og oljuvinna • Greiðar linjur millum alment og privat • Frælsur og væl skipaður arbeiðsmarknaður
Vinnupolitikkur
Aðalmál í vinnupolitikki floksins er ein fræls, fjøltáttað og nýskapandi vinna, sum kastar nógv av sær og skapar arbeiðspláss, burðardyggan vøkstur og vælferð. Allar vinnur skulu hava javnbjóðis kappingartreytir – bæði innanhýsis í Føroyum og mótvegis umheiminum.
Umráðandi er at taka burtur politiska stýring av vinnuni og einkarrættir, tvs. monopol og duopol, sum skeikla kappingina, forða fyri vøkstri og hækka kostnaðarstøðið hjá fólkinum í landinum. Dugnaskapur, førleikar, javnar kappingartreytir og virðing fyri lógarkørmum, umhvørvi og trivnaði skulu vera grundarlag undir vinnu í vøkstri.
Vitan og førleikar hjá fólkinum eru okkara fremsta tilfeingi. Fjølbroytt útbúgvingartilboð, eftirútbúgving og eitt framkomið lærdómssetur við breiðum útbúgvingartilboðum og miðvísari gransking eru tí høvuðsmotorar hjá einari nýmennandi vinnu. Vitan um náttúrutilfeingi, íverksetan og sjálvstøðugt vinnuvirksemi skulu vera partar av undirvísingini frá barnaskúla til hægri lærustovnar.
Tjóðveldi vil
- Gera smidligar skipanir og ráðgeving, ið ger tað einfaldari at seta virkir á stovn og at reka vinnu. Styrkja skipanir við set- og íløgukapitali.
- Stimbra íverksetaravitan í skúlunum og útbyggja íverksetaraleiðbeining kring landið.
- Tryggja kappingarføran partafelagsskatt.
- Styrkja útbúgving í náttúrutilfeingi, gransking og førleikamenning atknýtt vinnuni.
- Seta í verk skipaða útbúgving og eftirútbúgving fyri ófaklærd.
- Fáa betri umhvørvis- og góðskueftirlit.
- Hava fleiri altjóða sáttmálar og betri marknaðaratgongd.
- Útbjóðing av almennum arbeiðum á gjøgnumskygdan hátt og við javnsettum kappingarmøguleikum.
- Treytir skulu setast við almenn útboð, so virðisøking verður skapt í Føroyum, og føroyskir sáttmálar verða hildnir.
- Styrkja kappingareftirlitið, sum tryggjar rættvísa kapping og vørur og tænastur fyri kappingarførar prísir.
- KT-kervið hjá peningastovnum skal flytast aftur til Føroya sum týðandi partur av KT-infrakervinum og grundarlag undir menning av vinnuni.
Matkovin í Norðuratlantshavi
Føroyar eru ein matvøruframleiðandi tjóð. Í vinnupolitikkinum skal ein høvuðsdentur tí leggjast á at góðska og fáa meira burtur úr okkara náttúrugivna tilfeingi. Rávøru- og matvørumenning skal uppraðfestast, so vaksast kann um útflutningin av hádygdarvørum. Greiður politikkur fyri fiski- og alivinnuna umframt landbúnaðin skal tryggja fremstu dygd til framleiðslu, matstovuvinnu og útflutnings.
Í vinnu, sum skal kappast á altjóða stigi, er neyðugt við dyggum reglum, sum tryggja góðsku og taka umhvørvisatlit. Men lóggávan má og skal vera tillagað til føroysk viðurskifti og ikki seta órímilig ella óneyðug krøv.
Fiskivinnupolitikkur
Fiskivinnupolitikkur floksins hevur sum høvuðsmál, at ríkidømið í havinum verður umsitið burðardygt sum varandi grundarlag undir føroyska búskapinum og til frama fyri alla føroysku tjóðina. Alt tilfeingið er ómissandi ogn Føroya fólks, og tryggjast skulu javnbjóðis kappingarmøguleikar hjá fólki kring landið og størst møguligt og varandi avkast til vinnu, manningar og samfelagið alt.
Tjóðveldi vil
Ogn Føroya fólks
- Ognarrætturin hjá Føroya fólki til livandi tilfeingið í havinum verður tryggjaður í grundlóg og í allari lóggávu og umsiting um fiskivinnuna.
- Útlendskur ognarskapur eigur ongan rætt í føroyska veiðiliðnum. Bert fyritøkur og einstaklingar, ið hava heimsstað í Føroyum og eru fult skattskyldug í Føroyum, kunnu taka lut og bjóða seg fram at gaggnýta føroysk fiskirættindi.
Lívfrøðilig burðardygd:
- Lívfrøðiliga burðardygg stovnsrøkt verður tryggjað við at fylgja vísindaligum tilmælum, ið skulu verða lagað til tær reguleringsskipanir, sum eru í gildi, og sum skulu byggjast á fremstu vísindaligu royndir, gransking og neyva innsavning av vitan og royndum hjá teimum, ið hava rikið og reka vinnu.
- Føroyar skulu sum miðdepil í Norðuratlantshavi vera fremstar at savna, gera royndir og skjalprógva alla vitan um livandi tilfeingið í havinum, vistfrøðiligu skipanina og havumhvørvið. Havstovan fær allar neyðugar umstøður til at røkja sítt arbeiði til fulnar, og nýtt havrannsóknarskip verður bygt beinanvegin.
- Økisfriðingar, friðingar av leiðum í gýtingartíðini og friðingar av ungfiskaleiðum verða staðfestar í lóg.
Javnbjóðis møguleikar at bjóða seg fram at reka vinnu:
- Farið verður frá politiskari útluting av fiskirættindum, ið síðan verða keypt og seld á privata marknaðinum, til eina almenna marknaðarskipan, har veiðirættindi, tvs. fiskidagar og kvotur, verða alment boðin út sum brúksloyvi í ávísa tíð á einum gjøgnumskygdum marknaði.
- Tá ið tíðarskeiðið til brúksloyvið er av, fella rættindini aftur til landið, sum kann bjóða tey út aftur á almenna marknaðinum.
- Brúksskylda er tengd at øllum veiðirættindum. Ónýtt veiðirættindi fella aftur til landið, og ongin kann selja veiðirættindi sum privata ogn.
- Ein skiftisskipan eins og royndarskipanir verða gjørdar í samráði við vinnuna.
- Ein marknaðarskipað fiskivinna skal tryggja javnar møguleikar at bjóða seg fram hjá teimum, ið vilja reka vinnu her í landinum, at kapping verður um at fáa sum mest burtur úr hvørjum kilo, og at tilfeingisrentan ikki gerst spekulasjónsvirði, men kemur øllum samfelagnum til góðar.
- Ein “antitrust”-lóggáva verður samtykt, soleiðis at ongin einstaklingur, felag ella samtak kunnu hava brúksrætt til meira enn ávísan part av fiskivinnutilfeinginum í teimum ávísu veiðibólkunum.
- Atgongdin til tilfeingið skal skipast innan karmar, sum tryggja, at grundarlag er fyri fjølbroyttum veiðihættum og fyri at endurnýggja og nútímansgera heimaflotan og fiskiflotan annars.
Virðisøking og marknaðarføring:
- Knýtt at brúksrættinum eru krøv um, at alt fiskatilfeingið skal førast til lands og gagnnýtast.
- Allur fiskur, ið føroysk veiðirættindi fáa til høldar, skal bjóðast út og verða atkomiligur hjá føroyskum virkjum.
- Størri virðisøking av fiskatilfeinginum skal fremjast, og stuðlast skal undir munandi meira gransking innan tilfeingisvinnurnar.
- Ein alment góðkend vrakaraskipan/góðskueftirlit verður skipað í samráð við vinnuna, sum váttar dygd og góðsku mótvegis marknaðinum.
- Fiskivinna á sjógvi og landi eiga saman við atknýttum vinnum at ganga saman í samstarv í sjóvinnutyssi, har øll vinna og stovnar, sum hava við sjógvin at gera, samstarva um átøk at gera føroysku fiskivinnuna væl skipaða, at styrkja sølulið og marknaðarføring og at tryggja váttanir fyri burðardygga veiði.
Sosial burðardygd:
- Við lóg verður staðfest, at øll, ið reka vinnu við føroyskum fiskiloyvi og fiskirættindum, skulu fylgja sáttmálum hjá føroyskum manningarfeløgum.
- Útróðrarvinnan skal hava serliga skipan og góðar umstøður at virka og mennast kring allar Føroyar. Serlig atlit verða tikin til útróðrarrvirksemi, har eigarar liva av útróðri burturav.
Altjóða samráðingar og avtalur:
- Samráðingar um rættindi uttan fyri føroyska fiskimarkið og til ferðandi og felags fiskastovnar verða skipaðar við sterkum samráðingartoymi og støðugum uttanríkispolitiskum samstarvi við onnur lond og altjóða felagsskapir.
- Føroyar taka sjálvstøðugan lut í øllum altjóða- og økisfelagsskapum, sum varða av umsiting og avtalum um fiskastovnar og fiskivinnu.
- Føroyar ganga undan at samstarva um gransking og skjalprógv fyri støðuna og gongdina hjá fiskastovnunum um okkara leiðir.
Alivinna
Alivinnan er ein høvuðsvinna og stendur fyri alsamt størri parti av okkara útflutningsvirði. Avgerandi er at tryggja vinnuna við fjølbroyttari framleiðslu og váðaspjaðing. Virðing fyri náttúrugivnum lívfrøðiligum mørkum er avgerandi, skal vinnan framhaldandi mennast og skapa virðir og arbeiðspláss.
Miðvíst skal arbeiðast fyri at víðka alimøguleikarnar á sjógvi- og landi, so rúmd verður fyri meira aling – eisini av øðrum fiska- og djórasløgum, tara v.m.. Gjaldast skal fyri framíhjárættin at nýta firðirnar eftir tryggum og støðugum leisti, so vinnan trygt kann gera íløgur í framtíðina.
Tjóðveldi vil
- Tryggar karmar um støðuga og fjølbroytta aliframleiðslu.
- Gjøgnum krøv í aliloyvum og skattalóggávu tryggja, at størst møguligur partur av virðisøking og avkasti verður verandi í Føroyum.
- Nýggj aliøki verða boðin alment út.
- Tryggja, at einki útlendskt felag ella einstaklingar kunnu eiga meirilutan í nakrari alifyritøku – hvørki einsamallir ella í felag.
- Styrkja granskingarstovnin Fiskaaling og fjølbroytta gransking, sum vinnan er við til at fíggja.
- Styrkja útbúgving og eftirútbúgvingarmøguleikar innan aling við møguleika at taka BA í aling.
- Hava greið krøv og raðfesting av sjúkufyribyrgjandi rakstri við fakliga sterkum sjúku- og umhvørviseftirliti.
- At fleiri vitanarstørv verða skapt í vinnuni fyri at varðveita og bøta um kappingarførið.
- At alivinnan umframt vanligan partafelagsskatt rindar leigu-/tøkugjald til land og kommunur fyri brúksrætt til firðirnar.
- Tryggja, at vinnan ikki savnast á ov fáum hondum, so at fjølbroytt menning og váðaspjaðing verður framd.
Landbúnaður
Í landbúnaðinum eru víðfevndir inntøku- og menningarmøguleikar knýttir at framleiðslu, mjólkarframleiðslu, mjólkarúrdrátti, rávørum til matstovuvinnu, ull og skinn til klædnavinnu, ferðavinnuupplivingar og so framvegis. Hetta krevur, at vinnan fær eitt betri og tryggari grundarlag at byggja framtíðina á.
Bráðneyðugt er við einum landbúnaðarpolitikki, har greið mál verða sett fyri framtíðar landbúnaðin.
Tjóðveldi vil
- Skapa eina nútímans jarðar- og landbúnaðarlóggávu við greiðum visjónum fyri landbúnaðin.
- Seta greið mál fyri, hvørjum landbúnaðarvørum Føroyar skulu vera sjálvveitandi við.
- Styrkja útbúgvingarmøguleikar innan landbúnaðin.
- Styrkja royndir við fjølbroyttari framleiðslu, fóðurroyndum, framleiðslutøkni v.m.
- Granska og savna vitan um møguleikar fyri at framleiða plantur, grønmeti, ber o.a.
- At gransking og útbúgving á Búnaðarstovuni verður samskipað við Fróðskaparsetrið.
- Sameina útbygging av ferðavinnu og landbúnaði.
- Festibóndum verður tryggjaðir frælsir vinnumøguleikar.
- Framleiðsluskylda verður knýtt at festirættinum, so jørðin og tilfeingið annars verða gagnnýtt.
- Virknir bøndur fáa atgongd til festijørð, sum liggur órøkt ella ikki verður gagnnýtt.
- Hava greiða lendisskrá, sum tryggjar, at besta landbúnaðarjørðin verður varðveitt til landbúnað.
- Bústaðarskylda fylgir brúksrætti til jørð og lunnindi.
- Munandi átøk verða gjørd at bøta um riv, tvs. erosjón, í haganum.
Ferðavinna, matstovuvinna og aðrar tænastuvinnur
Føroyar hava sum ein náttúruperla í Atlantshavi bestu fyritreytir at lofta sínum parti av alheims vøkstrinum í ferðavinnu. Tí er ein framsøkin ferðavinnupolitikkur avgerandi, og við røttu átøkunum kann hetta gerast ein onnur høvuðsvinna í Føroyum, sum gevur øllum pørtum av landinum og útoyggjunum nýggjar møguleikar. Millum átøkini er ein væl útbygd tænastuvinna. Matstovuvinnan og “føroyski køkurin” við dygdarrávørum eru ein hjartasláttur í ferðavinnuni, sum hevur ríkar møguleikar og stóra menning við sær.
Tjóðveldi vil
- Gjøgnum avgjaldspolitikk stimbra matstovu- og ferðavinnuna og nýtsluna av føroyskum rávørum.
- Lækka mvg á matvørum og matstovuvirksemi.
- Loyva matstovuvinnuni at innflyta vín og øl beinleiðis fyri at víðka um útboðið og lækka prísin.
- Skapa einfaldari matvørulóggávu, sum gevur tryggar matvørur og stimbrar føroyska køkin og ferðavinnuna kring landið.
- Vaksa um útbúgvingarmøguleikar innan matgerð og matvøruframleiðslu og fyri tænarar, ferðaleiðarar, samskiparar v.m.
- Útbyggja skipanir, har vinnan og Ferðaráðið í felag marknaðarføra Føroyar.
- Kortleggja styrkir og avbjóðingar hjá ferðavinnu í ymisku økjunum í Føroyum.
- Seta í verk stuðulsskipan at menna serstøk ferðavinnutilboð kring landið.
- Geva mentan og list eins og fornlutum, fornminnum og søguligum plássum sjónligari leiklut í ferðavinnuni.
Kreativar og “nýggjar” vinnur
Ídnaður og tænastuvinnur, bygdar á mentan, handverk og siðbundnar vinnur, sum ígjøgnum nýmenning verða til nýggjar vinnugreinir, draga arbeiðsmegi til sín og skapa veruligan búskaparvøkstur. Dømi um kreativar vinnur eru tónleikur, filmur, list, sniðskapan, telduspøl og mangt annað.
Tjóðveldi vil
- At felags átøk fyri kreativar vinnur verða samskipað í mentanar-, vinnu- og uttanríkispolitikki.
- At ein tónleika-, films, lista- og sniðgevaraháskúli verður settur á stovn.
- Samstarv og sameining ímillum kreativar, vinnuligar og handilsligar útbúgvingar.
- Íløgu- og vinnuframaskipanir, sum stimbra kreativar vinnur.
- Felags marknaðarføring av okkara ferðavinnu og kreativum vinnum úti í heimi.
- Útflutningsskipan og framsýningarpallar fyri kreativar føroyskar vinnur.
- Ein klekingardepil fyri kreativar vinnur.
Sjó-, frálanda- og oljuvinna
Føroyar eiga at bjóða fram útbúgvingar, útgerð, tøkni, ráðgeving og fjølbroyttar tænastur til vaksandi skipaferðsluna á okkara leiðum. Sjóvinnan skal tí styrkjast og miðvíst marknaðarførast, so meira virksemi og avkast kann fáast burtur úr Føroysku Altjóða Skipaskrásetingini, frálandavinnuni og handilsflotanum.
Almennar inntøkur frá olju og oljuvirksemi í framtíðini skulu sum varandi inntøka umvegis Búskapargrunn Føroya. Byrgjast skal miðvíst upp fyri skeiklandi avleiðingum av einari komandi oljuvinnu, bæði búskaparliga, sosialt, mentanarliga, umhvørvisliga og í mun til aðrar vinnur.
Fremstu umhvørviskrøv skulu setast sjó- og oljuvinnuni fyri at verja fiskatilfeingið, alivinnuna og havumhvørvið, sum eru okkara lívsgrundarlag.
Tjóðveldi vil
- Staðfesta í grundlóg, at ríkidømið í undirgrundini er ogn Føroya fólks.
- Seta fremstu krøv til umhvørvisvernd, arbeiðsumhvørvi og trygd.
- Greiða arbeiðsmarknaðarlóggávu og sáttmálar fyri arbeiðsfólkið í olju- og frálandavinnuni.
- Seta tilfeingisrentu frá oljuvinnuni í búskapargrunn at framtíðartryggja okkara búskap.
- Støðugt eftirmeta oljuskattalóggávu eftir bestu fyridømum í grannalondum, soleiðis at rættur partur av tilfeingisrentuni kemur til høldar hjá tjóðini.
- Tryggja, at inntøkurnar koma øllum pørtum av landinum og komandi ættarliðum til gagns.
- Styrkja karmarnar og marknaðarføring av FAS og stimbra undir avleitt virksemi.
- Bjóða fram altjóða maritimar útbúgvingar.
- Marknaðarføra Føroyar sum maritiman útbúgvingar- og tænastudepil.
Greiðar linjur millum alment og privat
Høvuðstáttur í vinnupolitikki Tjóðveldis er at hava greiðar linjur ímillum almennar og privatar uppgávur og virksemi. Almennu trivnaðarskyldunum tørvar eitt dynamiskt og sterkt vinnulív, sum kastar av sær til samfelagið. Vinnuni tørvar hinvegin ein vælvirkandi almennan sektor, ið tryggjar grundarlagið fyri at reka nútímans vinnu.
Tað, sum hevur til endamáls at skapa peningaligt avkast í kapping, eigur at skipast privat og vinnuliga, meðan tað, sum hevur til endamáls at skapa somu rættindi, trivnað, útbúgving, samferðslu, tænastur og mentan fyri øll, eigur at skipast og fíggjast við almennari, samhaldsfastari fígging – t.e. skúlar, sjúkrahús, almannatænastur, mentanarvirksemi, samferðslukervi, upplýsing, rættartrygd, eftirlit o.a.
Frælsur og væl skipaður arbeiðsmarknaður
Ein aðaltreyt fyri vinnuligum frælsi og einum samhaldsføstum samfelag er, at vit hava ein sterkan og væl skipaðan arbeiðsmarknað. Fræls fakfeløg og arbeiðsgevarafeløg, ið hava møguleikar at samráðast á javnbjóðis støði, eru grundsúlur undir væl skipaðari vinnu og rættindum hjá hvørjum einstøkum.
Tjóðveldi vil
- Tryggja frælsa samráðingarrættin og neyðugu amboðini hjá pørtunum og feløgunum á arbeiðsmarknaðinum at gera semjur, loysa ósemjur og tryggja síni rættindi.
- Tryggja í samstarvi við arbeiðsmarknaðarpartarnar, at grundleggjandi rættindi til arbeiðsloysisstuðul, sjúkradagpening, barsilsskipan, vanlukku- og lívstrygging, eftirløn, arbeiðsumhvørvi og -trygd, vernd móti mismuni o.a. eru ómissandi og galdandi fyri øll.
- Lóggeva ímóti allari sosialari dumping og tryggja, at allir sáttmálar á føroyska arbeiðsmarknaðinum verða hildnir á øllum fakøkjum.
- Tryggja, at útlendsk arbeiðsmegi hevur rættindi og arbeiðir eftir sáttmálum hjá feløgunum á føroyska arbeiðsmarknaðinum.
- Tryggja, at øll á arbeiðsmarknaðinum skipa seg í felag, og at kollektivir sáttmálar eru galdandi á øllum økjum á arbeiðsmarknaðinum.
- Geva limum í fakfeløgum somu møguleikar at gjalda limagjald skattafrítt, sum limir í arbeiðsgevarafeløgum hava.
- Stuðla samtøkum og samtakshugsan hjá fakfeløgum og vinnufeløgum – eisini í vinnuligum virksemi, handli, íbúðarbygging, fíggjartænastum o.ø.
- Eggja til, at fakfeløg og vinnufeløg taka virknan lut í øllum samfelags- og politiskum orðaskifti, upplýsingarátøkum, útbúgvingarátøkum o.ø.


text:
Politisku avgerðirnar vanta um eina fiskivinnunýskipan
4. mars 2015
Tað hevur verið arbeitt alt samgonguskeiðið við einari fiskivinnunýskipan og kjakið tykist verða óendaligt. Spurningurin er bara um nakað nýtt kemur fram. Tað eru gjørdar óteljandi fakligar frágreiðingar, skrivaðar greinar, hildnir almennir kjakfundir o.a., so fakliga og politiska grundarlagið fyri at koma víðari við einari veruligari nýskipan av fiskivinnuni, er til staðar.
Higartil eru kortini ongar politiskar avgerðir tiknar um nakað sum helst, soleiðis at arbeiðast kann víðari við hesari vinnu-politisku verkætlan, um at nýskipa fiskivinnuna.
Tað eru nógv atlit at taka um eina nýggja fiskivinnuskipan: veiðiloyvi, gildistíðir, uppboðssøla, heildarkvotur, eginkvotur, fiskidagaskipan kontra kvotuskipan, útlendskur ognarskapur og kapitalur í føroyskum fiskiførum, øll veiða um føroyskan kaikant, fyri at nevna nøkur úr rúgvuni.
Seinastu dagarnar hava áhugaverdar áskoðanir verið uppi og vent um virði, sum kundu verið tikin til lands. Virking av rávøru sum høvd og innvølur, sum verða blakað fyri borð fyri hundratals milliónir, og sum kundu skapa arbeiðspláss til nógv fólk og skapa eitt íkast til føroyska búskapin - treytað av, at lønsemið kann fáast í slíkt virksemi uppá sikt.
At framtíðin fer at krevja av okkum, at øll rávøra verður tikin til lands, skal eingin ivast í. Spurningurin um tann etiska partin, hvar ein knøpp milliard av heimsins íbúgvum ikki vita um matur og drekka verður á borðinum í morgin og har fleiri túsund tons av rávøru fara út gjøgnum lensiportrini á fiskiførunum, kann okkara partur av heiminum ikki liva við.
Vit hoyra, at Norðurlandaráðið raðfestir fiskivinnu og umhvørvi frammalaga nú Danmark hevur formanskapin. At stuðla gransking í bio-økonomi, er nakað okkara samfelag uppá sikt kann skora kassan uppá.
At lóggeva fyri uppboðsølu á landi er eisini viðkomandi at viðgera. Tað, sum hendir í dag, er tað, sum varð spátt fyri nøkrum árum síðan. Skip og virki komu at verða atknýtt saman aftur (vertikal integratión), og við hesari skipan sleppa marknaðarkreftirnar ikki at virka, men verða settar út av spæl. Øll fáa ikki møguleikan at bjóða uppá rávøruna (fólksins ogn) og tí er trupult at meta um prísurin er tann, sum marknaðurin hevði vilja givið fyri rávøruna.
Alt hetta eru áhugaverdir tankar um eina fiskivinnunýskipan, men fyrsta forteytin fyri hesum er, at vit hava høvd, innvøl og aðra rávøru at selja og keypa á einari uppboðssølu.
Okkara fiskastovnar undir Føroyum, serliga toskur og hýsa, eru søguliga sera illa fyri, og hava verið tað í longri tíð. Nú er ikki bara tørvur á umsitingarætlanum, men endurreisingarætlanum (ein kreppustøða).
Havstovan hevur gjørt eina nærri lýsing av fiskasløgunum, toski, hýsu, upsa og longu. Støðan hjá toski hýsu eru sera vánalig, men er hetta ikki nakað nýtt. Seinastu árini hava ávaringar verið um, at hesi fiskasløg eru í undantakstøðu, og at tað ikki er ráðiligt at hava ein so lítlan gýtingarstovn.
Hóast veiðutrýstið er minkað nakað, er lítið sannlíkt, at gýtingarstovnarnar fara at hækka uppá eitt hóskandi støði næstu árini. Høvuðsorsøkin er, at tilgongdin hevur svikið í fleiri ár, tó at hon er nakað betri í 2014.
Hvør er so orsøkin? Skulu vit í framtíðini hava eina fiskidagaskipan fyri heimaflotan, sum vit hava havt í skjótt 20 ár, har stovnarnir bara hava verið niðurgangandi, ella skulu vit fara aftur til kvotur, sum vit ikki fingu roynt til fulnar, tí politiska skipanin hoknaði undir trýstinum frá vinnuni. Tað er alt, sum bendir á, at fiskidagaskipanin als ikki er sjálvregulerandi og elvir til ovfisking. Tað eru sera fá lond í heiminum, sum brúka fiskidagaskipanina.
Tað eru fleiri og fleiri, ið seta spurnartekin við okkara fiskidagaskipan. Ein, sum hevur sett spurnartekin við hesa skipan, er fyrrverandi stjórin á Havstovuni, Hjalti í Jákupsstovu. Hann vísir á, at hvørki tann politiski ella tann vinnuligi parturin hava sæð annað enn tað stuttskygda gevinstin, við tí úrsliti, at veiðutrýstið hvørt ár er vaksið og fiskastovnarnir er vorðnir minni fyri hvørt ár.
Fyrrverandi stjórin mælir beinleiðis til at fara aftur til kvotur, har ein óheftur stovnur - leysur av vinnupolitiskum áhugamálum - við ráðum frá ICES, Havstovuni og øðrum, ásetur kvotur.
Hetta eru áhugaverd sjónarmið. Vit kundu byrja við upsafiskiskapinum og einari umsitingarætlan, har vit løgdu um til kvotur og gjørdu okkara egnu royndir og tilagingar, og síðan komi til eina niðurstøðu um, nær toskur og hýsa eisini skuldu verið partur av einari kvotaskipan. Hetta hevði eisini havt við sær, at íløgur vórðu gjørdar í nýggj vinnutól í heimaflotanum.
Jú fyrr, okkara fiskastovnar koma fyri seg aftur, og tað verður bara gjørt um lurtað verður meira eftir lívfrøðiligum tilmælum, jú meira, verður av rávørum, sum kann fara yvir eina uppboðssølu.
Tað, sum bíðað verður eftir, eru politiskar avgerðir og breiðar semjur - og ikki fleiri fakligar frágreiðingar og greiningar. Vinnan hevur ein tørv á og eitt krav uppá at vita, innan hvørjar karmar henda skal planleggja rakstur og íløgur komandi árini.
Eivin H. Jacobsen
Løgtingsmaður fyri Sambandsflokkin
RN
Aftur


text:
30.SEP.13 - ANNÝ
Familjan hjá Viviannu eru peningaleys, og afturat tí nomadar, tey flyta úr einum húsið til eitt annað í heilum, tað gera tey fyri at Vivian og beiggjarnir kunnu ganga í tí fínasta skúlanum í býnum.
Einligi pápi teirra, Murray, er ein 65 ára gamal stavnur, ið óttast og noktar at viðganga at hann gerst eldri og eldri. Hann selur brúktar bilar, men far ikki nokk av peningi til at uppihalda børn hansara.
Tíanbetur er beiggi hansara, Uncle Mickey, fullur av pengum og sendur teimum pengar hvønn mána.
Tá ið 29 ára gamla Rita, døttir Uncle Mickey, tekur til rýmingar, bjóðar Murray hana at búgva hjá teimum, um bert pápi hennara hjálpur teimum til eitt størri og flottari hús.
Vivian má halda eyga við eldri syskinabarnium Ritu, og gera klárt at Rita fer í sjúkrasystra-skúla um morgunin, og heldur sær burtur frá tablettum og drekkiskapi. Men Vivian hevur sínar egnu trupuleikar at stríast við: hon er vorin djúpt forlipt í Eliot, hevur arva stóru bringuna frá mammuni, vil sleppa av við sína pínligu familju, og so er hon forvitin innan sex.
Posted by Fjøllini Dansa at 19:14
Subscribe to: Post Comments (Atom)


text:
Trupulleikin við larmandi skipum skal loysast
Vinna09-08-2017 - 16:40 - Jóanis Albert Nielsen
Øll skip, sum vitja havnir í Tórshavnar kommunu, skulu taka streym úr landi bæði fyri at minka útlátið og steðga larmi frá motorum. Hóast hetta er ein stór uppgáva, so eiga vit miðvíst at loysa henda trupulleika komandi árini
Motorarnir umborð á skipum, sum liggja við bryggju, eru bæði ein spurningur um larm og dálking. Tí eigur Tórshavnar kommuna - saman við SEV og øðrum viðkomandi pørtum - skjótast gjørligt at taka stig til at loysa trupulleikan.
Málið eigur at vera, at í framtíðini skulu øll skip, sum leggja at í havnum í høvuðsstaðnum, taka streym úr landi, og ljósmotorarnir verða sløktir.
Flestu klagurnar um larm frá skipum koma av Signabø, og ofta er talan um einstøk skip. T.d. stór skip, sum uppskipa ella lasta fisk frá frystigoymsluni í Kollafirði. Nógv orka krevst til hetta arbeiðið, og motorarnir bæði larma og dálka.
Tá talan er um skip, ið liggja til umvælingar, krevst ikki so nógvur streymur, og tá er nóg mikið, at ein kaðal verður lagdur umborð.
Ein annar trupulleiki er so, at summi skip, sum t.d. koma inn við frystilast, eru ikki útgjørd til at taka ímóti streymi úr landi, og tí noyðast tey at hava motorarnar gangandi. Hetta er m.a. staðfest í eini kanning frá 2009.
Um vit skulu røkka málinum, er neyðugt at kanna skipini nærri fyri at fáa eitt yvirlit yvir trupulleikan, eins og tað er neyðugt, at havnirnar kunnu veita skipum bæði háspenning og lágspenning eftir tørvi, um Tórshavnar kommuna skal kunna veita vitjandi skipunum eina nøktandi tænastu.
Háspenningur verður við einum kaðli førdur umborð á skip, sum hava ein transformara, ið broytir streymin til tann streym, ið skipið skal brúka. Hetta verður brúkt til størri skip, sum sigla í fastari rutu og altíð liggja á sama stað – t.d. ferjur og bingjuskip.
Í øðrum førum verður lágspenningur førdur umborð á skip og bundin beinleiðis í netið hjá skipunum. Tá talan er um skip, sum krevja nógva orku, skulu fleiri rættiliga tjúkkir kaðlar dragast umborð.
Um vit skulu steðga larminum og minka dálkingina frá skipunum í Kollafirði, so mugu vit fáa eina streymskipan upp at standa, sum hóskar til nógv ymisk skip.
Umframt at vit vilja steðga larminum, so er hetta málið ein sjálvsagdur liður í Grønu kósini hjá SEV og landsstýrinum um at gera Føroyar 100 prosent grønar á landi í 2030. Úti heimi verður eisiini arbeitt við hesum viðurskiftum, og eitt nú í Noreg ber til at søkja ein grunn um stuðul til slíka umlegging. í Føroyum krevur henda umleggingin, at tætt samstarv er millum SEV, havnirnar og skipini.
Eg seti hetta málið á dagsskrá í býráðnum, og sum formaður í vinnunevndini, vil eg arbeiða hart fyri einari verkætlan, sum bæði beinir fyri larmi frá skipum og ger høvuðsstaðin grønari.
Bogi Andreasen, Form. Vinnunevndini
Tórshavnar Kommunu


text:
Tað er Á handilin sum hevur byrjað nýggja átakið “Minka um matoyðsl”. Nú havi eg gjørt uppskriftir, til Á blaðið í eina tíð, men í samband við átakið, verða einans uppskriftir við restum, at síggja í Á blaðnum komandi tíðina. Tann fyrsta kom út í síðstu viku og tað er tann altíð vælsmakkandi lasanjan. Lasanjan er ein av mínum yndis nátturða rættum. Vit eru hervilig, at koyra alt ov nógv av mati burtur, so tá eg geri lasanjuna, koyra eg nógv ymiskt í, sum annars hevði verið koyrt burtur. Hesa gera vit í hvussu er einaferð um mánaðan, og helst so nógv at tað eisini leypur eitt sindur av, at hava við í matpakkan.
Tit finna hesa og aðrar uppskriftir úr Á blaðnum HER
Hvørjar vørur koyra tit mest burtur?
Hjá okkum er tað mest grønmeti, og mjólkavørur, ið fara í ruskspannina. Frugt fer eisini ofta burtur, um eg ikki geri eina smoothie skál ella okkurt líknandi. Tað kann verða torført at fáa etið alt, um ein ikki ger eina vikuliga matætlan, soleiðis at man kann brúka tað man keypur, til ymsar rættir. Tað krevur eisini eitt ávíst hugflog og orku, at seta seg niður at finna uppá, hvat restirnar kunnu brúkast til. Kanska eisini bara tað, at halda eygað við, nær seinasti nýtsludagurin á vøruni er, er nóg mikið at skula halda skil á.
Dagarnir eru so proppaðir við tingum við skulu gera, at onkuntíð, skal nátturðin bara gerast, uttan so nógv hóvasták. Men tað kann eisini verða stuttligt. Bæði at finna útav hvussu nógv ymiskt vørurnar kunnu brúkast til, men eisini at síggja hvussu rúmligt køliskápið blívur. Hetta er so eisini við til at spara pening.
Hava tit sæð faldarin, sum Á handilin hevur gjørt? Har eru nemliga nógv góð ráð, til hvussu vørurnar skulu goymast og tískil halda sær yvir longur tíðarskeið. Við frugt og grønmeti er tað sera ymiskt, okkurt heldur sær longur í køliskápi og okkurt í stovuhita. Alt hetta kanst tú lesa um á faldarinum frá Á handilinum.
M&K


text:
1986
Jump to navigation Jump to search
Innihaldsyvirlit
Hendingar[rætta | rætta wikitekst]
- 28. januar Nøkur fá sekund eftir at amerikanska rúmdarferjan Challenger er skotin upp, brestur hon og krevur 7 mannalív.
- 26. apríl Kjarnorkuvanlukka í sovjetiska (nú ukrainska) býnum Tjernobyl.
- (ókent dato) - Byrgingin um Haraldssund letur upp.
Ítróttur[rætta | rætta wikitekst]
Fótbóltur[rætta | rætta wikitekst]
Bókmentir[rætta | rætta wikitekst]
- Mentanarvirðisløn M. A. Jacobsens fyri bókina "Nú er tann stundin..." hjá Hans Jacob Debes.
Føðingar[rætta | rætta wikitekst]
- 27. februar - Arnbjørn T. Hansen, føroyskur fótbóltsleikari
- 5. mai - Sølvi Vatnhamar, føroyskur fótbóltsleikari
- 16. mai - Megan Fox, amerikanskur sjónleikari
- 11. juni - Tórður Thomsen, føroyskur fótbóltsleikari
- 13. juni - Måns Zelmerlöw, svenskur poppsangari
- 19. juni - Ragnar Sigurðsson, íslenskur fótbóltsleikari
- 26. september - Fródi, føroyskur tónleikari
- 7. oktober - Gunnar Nielsen, føroyskur fótbóltsleikari
- 22. november - Randi Wardum, føroyskur fótbóltsleikari og hondbóltsleikari
- 27. desember - Jónas Þór Næs, føroyskur fótbóltsleikari
Andlát[rætta | rætta wikitekst]
- 16. juni - Erlendur Patursson, føroyskur politikari (f. 1913)
- 16. juli - Marius Johannesen, føroyskur politikar og rithøvundur (f. 1905)


text:
Úrskurðir
Kommunulæknafelag Føroya móti Fíggjarmálaráðnum
2
2018
Kommunulæknafelag Føroya ger galdandi, at Fíggjarmálaráðið skal viðurkenna, at løgtingslóg nr. 39 frá 13. mai 2013 um semingsstovn ikki er galdandi fyri sáttmálaósemjuna partanna millum, og at innkærd…
Heilsurøktarafelagið móti Kommunala Arbeiðsgevarafelagnum
1
2018
Heilsurøktarfelagið ger galdandi, at Kommunala Arbeiðsgevarafelagið skal viðurkenna, at limir hava rætt serligt gjald fyri undirvísing og fyrireiking av frálæru eftir reglunum í § 15, skt. 1 nr. 3, sm…
Starvsmannafelagið móti Fíggjarmálaráðnum
1
2017
Fíggjarmálaráðið skal viðurkenna, at tað er brot á § 6, stk. 4 í sáttmálanum millum partarnar, at Starvamannafelagið og limur tess ikki fekk 14 daga hoyringsfreist í sambandi við uppsøgn, og at hoyri…
Yrkisfelagið Miðnám móti Fíggjarmálaráðnum
9
2017
Yrkisfelakið Miðnám ger galdandi, at Fíggjarmálaráðið skal viðurkenna, at vegleiðarar og próvdómarar hava rætt til 7,5 tímar hvør fyri hvørja verkætlan, tá talan er um breytaverkætlanir á fyrireikinga…
Fíggjarmálaráðið móti Føroya Pedagogfelag
8
2017
Fíggjarmálaráðið móti Føroya Pedagogfelag
7
2017
Fíggjarmálaráðið móti Felagið Føroyskir Sjúkrarøktarfrøðingar
6
2017
Vegna Fíggjarmálaráðið verður sett fram málskrav um, at Felagið Føroyskir Sjúkrarøktarfrøðingar skal viðurkenna, at tað vegna ikki nøktandi fráboðan er óheimilað stríðsstig, at allir narkosusjúkrarøkt…
Føroya Lærarafelag móti Fíggjarmálaráðnum
5
2017
Málið snýr seg um, at Føroya Lærarafelag krevur, at Fíggjarmálaráðið skal viðurkenna, at fylgjandi orðing í skriv frá Mentamálaráðnum til Nólsoyar skula, dagfest 31. mars 2017: ”Loft er sett á, so…
Føroya Pedagogfelag móti Fíggjarmálaráðnum
4
2017
Trætan snýr seg um tímalønt hjálparfólk, sum arbeiða meira enn 15 tímar í miðal um vikuna, hava rætt til 10% eftirløn.
Føroya Pedagogfelag móti Fíggjarmálaráðnum
3
2017
Trætan snýr seg um størvini hjá autismuráðgevarum eru flokkaði sambært galdandi sáttmála um flokkingar.
Fíggjarmálaráðið móti Ljósmøðrafelag Føroya
2
2017
Ljósmøðrafelagið skal viðurkenna, at tað er eitt óheimilað stríðsstig, at nógvar ljósmøður, fyribils uppgjørt til 11 út av 17 ljósmøðrum, umframt 4 avloysarar, á Landssjúkrahúsinum, hava sjúkrameldað…
FPF móti FMR
1
2016
Málið snýr seg um sáttmálabrot av § 14 í sáttmálanum fyri pedagogar millum Føroya Pedagogfelag og Fíggjarmálaráðið, i sambandi við setan av stuðlum fyri ári 2016/2017.
Flogternufelagið Súlan móti FAG
4
2015
Træta um frídagar.
ETF móti FMR
2
2015
Træta um "einaviðbót" Ósemja er um tulkingina av § 1, stk, 3 nr. 4 í sáttmálanum millum Ergoterapeutfelagið og Fíggjarmálaráðið, um nær limir hava rætt til "einaviðbót" eftir hesi grein.
SMF móti FMR
3
2015
Træta um eftirløn Partarnir eru ósamdur um parttíðarsett, avloysara ella fyribilshjálp hava rætt til eftirløn sambært § 13 í sátmálanum partanna millum.
FSN & MMF & SMF móti FMR
1
2015
Træta um eykasamsýning fyri sigling 1. jóladag, langafríggjadag og 1. páskadag Ósemja er um hvørt tað í galdandi sáttmálum er avtalað eyka samsýning fyri sigling 1. jóladag, langafríggjadag og 1. p…
FSN móti RFF
2
2014
Træta um rættin hjá reiðarum til endurgjald av skeiðsútreiðslum. Føroya Skipara- og Navigatørfelag og Reiðarafelagið fyri Farmaskip hava í sáttmálanum áseting um skeiðsvirksemi. Ósemja hevur tikið…
KAF móti FPF - forskúlar
3
2014
Træta um stríðsstig. Pedagogfelagið og Kommunala Arbeiðsgevarafelagið gjørdu nýggjan sáttmála, men avráddu at flokkingar skuldu gerðast eitt nú av størvum í forskúlum. Ósemja var nú um hetta var áh…
FPF móti FMR - eftirløn hjá hjálparfólkum
4
2014
Træta um eftirlønaráseting í hjálparfólkasáttmálanum Áseting var í sáttmála um eftirlønargjald fyri hjálparfólk í føstum starvi, men ikki fyri tey tímaløntu hjálparfólkini. Ósemja var nú um hjálpar…
FPF móti KAF - starvsaldur
1
2014
Træta um starvsaldur. Partarnir hava sáttmála, sum knýtur løn og aðrar treytir at starvsaldri. Í sambandi við umskipan av lønartalvum stóðst ósemja um útrokning av starvsaldri hjá starvsfólki, sum…
FFS móti FMR - førleikaviðbót
5
2014
Træta um førleikaviðbót Áseting var í sáttmála um útbúgving er kravd ella mett at vera fyrimunur, skal viðbót verða latin. Ósemja stóðst um ávís skeið leik treytirnar.
FFS móti FMF - førleikaviðbót
2
2013
Træta um førleikaviðbót fyri leiðslu. Ásett var í sáttmála um viðbøtur fyri ábyrgd og førleika. Løntakarar fingu eftir hesum førleikaviðbót fyri leiðsluútbúgving. Lønardeildin metti hesar viðbøtur,…
LMF móti FMR - viðkomandi yrkisfelag
3
2013
Trætað um orðingina viðkomandi yrkisfelag. Almannaverkið lýsti eftir bólkaleiðara/samskipara sambært sáttmála við "viðkomandi yrkisfelag". Ljósmóðir varð sett í starv. Ósemja var nú, um kor hennara…
SMF móti FMR og KAF - umflokking
5
2013
Træta um útrokning av umflokking. Starvsmannafelagið gjørdi 3 ára sáttmála galdandi til 1. oktober 2015 við ásetingum um umflokkingar av summum størvum, hvørs kostnaður skuldi takast av karminum. N…
FPF móti KAF - leiðaraviðbót
1
2013
Træta um viðbøtur. Pedagogfelagið og Kommunala Arbeiðsgevarafelagið hava áseting um førleikaviðbøtur fyri eftirútbúgving. Fleiri leiðarar á stovnum hjá Tórshavnar Kommunu fingu viðbót fyri eftirút…
LHA móti FMR - eftirlønargjald
4
2013
Træta um eftirlønargjald. Landsfelag Handverkaranna og Fíggjamálaráðið hava sáttmála um fastløntar handverkarar við áseting um eftirlønargjøld. Ósemja er nú um rætturin til eftirlønargjøld eisini f…
SMF móti FMR - samhugaverkfall pedagogar
2
2012
Træta um lønarfrádrátt. Føroya Pedagogfelag var í verkfalli. Starvsmannafelagið fór í samhugaverkfall. Fíggjarmálaráðið ásetti í skrivi, hvussu lønarfrádráttur skuldi roknast sambært vegleiðing frá…
MMF móti FMR - tilkallivakt
8
2012
Træta um tilkallivakt. Skipan hevur verið um samstarv millum løgreglu og arbeiðseftirlit í málum umbrot um arbeiðsumhvørvislóg. Ósemja er um, hvussu maskinmeistarar hjá Arbeiðseftirlitinum skulu lø…
SMF móti FMR – vaktargjald (II)
1
2012
Træta um vaktargjald sambært semingsuppskoti. Sambært semingsuppskoti frá februar 2010 avráddu partarnir ávísar flytingar (flokkingar, uppnormeringar) og ymisk vaktargjøld. Ósemja var nú um tulking…
FPF móti FMR - varaálitisfólk
6
2012
Træta um løn og treytir hjá varaálitisfólki Gjørd var avtala um álitisfólk við ásetingum um eittnú longda uppsagnartíð og um varaálitsfólk. Nú var varaálitsfólk var sett niður í tíð. Ósemja um rætt…
FFS o.o. móti FMR - viðbøtur
4
2012
Træta um viðbøtur og eftirregulering av løn. Nærverkið setti samskiparar á vári 2008. Tey fingu fyribils løn, tí størvini vóru nýggj og ikki flokkaði. Semja var gjørd í 2012 við fleiri løntakarafel…
AHF móti FMR – praktikkviðbót
5
2012
Træta um viðbót. Áseting var í lønarsáttmála um praktikkvegleiðaraviðbót. Henda var ásett sum ávís upphædd. Ymisklig venja, so viðbótin stundin var faldað við setanarbrøki sum lønarviðbót heldur en…
SMF móti FMR - yvirarbeiði í Kringvarpinum
3
2012
Træta um yvirtíð. Valkvøldið 29. november 2011 vóru starvsfólk hjá Kringvarpinum vaktarsett at arbeiða. Ósemja var nú, um tey áttu úrtíðargjald fyri hetta.
MMF móti FMR - eftirlønargjald
9
2012
Træta um eftirlønargjald. Áseting er í maskinmeistarasáttmála um eftirlønargjøld. Ósemja er um, hvørt tíðaravmarkaði størv eiga rætt til hesi gjøld.
FFT móti FMR - samhugaverkfall
7
2012
Træta um samhugaverkfall. Pedagogfelagið var í verkfall tíðliga í 2012. Fleiri feløg lýstu samhugaverkfall. Teirra millum var Fysioterapeutfelag Føroya. Felagið hevði skipan at endurrinda mista løn…
SMF móti KAF – sløkkiliðsmenn
1
2011
Træta um vaktargjald fyri tilkalling. Ásetingar eru í sáttmála um tilkalling og yvirtíð. Ósemja er um, hvørt sløkkiliðsmenn í føstum starvi hjá kommunu eiga at fáa aðra av hesum viðbótum, tá ið tei…
Smyril Line v. 3F – stríðsstig
0
2011
Træta um stríðsstig í roynd at fáa undirtøkusáttmála. Løntakarafelagið Fagligt Fælles Forbund (3F) framdi stríðsstig við tí fyri eyga at fáa sáttmála í lag við Smyril Line um at tryggja lastina og…
JSN móti Nærverkinum
0
2010
Træta um javnstøðu. Ásetingar um forledrafarloyvi vóru í sáttmála og løgtingslóg um barnsburð. Munur var gjørdur á, hvussu leingi og eftir hvørjum treytum ávíkavist pápar og mammur at børnum kundu…
SMF móti FMR - uppafturtøka
3
2010
Træta um stríðsstig - uppafturtøka. Eftir tveir úrskurðir um verkfalsfreist og verkfalsfráboðan heitti Starvsmannafelagið á Fasta Gerðarrætt um uppafturtøku eftir ásetingini um, at týðandi mál í se…
MF móti FMR - tímatal á pedagogútbúgving
4
2010
Træta um undirvísingarskyldu. Tveir limir í Magistarafelagnum fingu álagt at undirvísa ávísar tímar. Ósemja stóðst, hvørt hetta var útyvir undirvísingarskyldugt tímatal. Ásetingar vóru í sáttmála o…
FMR móti SMF - stríðsstig (verkfalsfreist)
2
2010
Træta um stríðsstig. Málið er tengt at FMR móti SMF - stríðsstig (arbeiðssteðgur í sáttmálasamráðing); KAF móti FPGF - fráboðan um 24-tíma verkfall; Føroya Landsstýri móti SMF - samhugaverkfall
SMF móti FMR – vaktargjald (I)
5
2010
Træta um vaktargjald sambært semingsuppskoti. Sambært semingsuppskoti frá februar 2010 avráddu partarnir ávísar flytingar (flokkingar, uppnormeringar) og ymisk vaktargjøld. Ósemja var nú um tulking…
FMR móti SMF - stríðsstig (arbeiðssteðgur í sáttmálasamráðing)
1
2010
Træta um stríðsstig. Málið er tengt at FMR móti SMF - stríðsstig (verkfalsfreist); KAF móti FPGF - fráboðan um 24-tíma verkfall; Føroya Landsstýri móti SMF - samhugaverkfall
FS&N móti FMR - avspáking
5
2009
Træta um avspáking.
FPF móti KAF - nýggjur lønarskali
1
2009
Træta um tulking av nýggjum lønarstiga. Føroya Pedagogfelag og Kommunala Arbeiðsgevarafelagið gjørdu sáttmála við áseting um nýggjan lønarstiga við fleiri stigum og vegleiðing um at flyta úr gamla…
FMR móti SMF og HAM - stríðstig (portørar) II
3
2009
Træta um stríðsstig. Ósemja um hvørt fráboðað stríðsstig í samband við trætu um sáttmála fyri portørar á sjúkrahúsum er heimilað. Málið hevur tilknýti til málini: nr. 1/2007 FMR móti SMF - stríð…
FF móti Líðini – Arctic Viking
0
2009
Træta um javnbýtisáseting. Føroya Fiskimannafelag og Føroya Reiðarafelag høvdu í kollektivum sáttmála ásetingar um javnbýti fyri allar menn umborð. Nú var rækjuskip undir øðrum flaggi, men kom so a…
FMR móti FA - Grótbrotið í Porkeri
4
2009
Træta á grótvirkinum hjá Landsverki í Porkeri.
FMR móti AKF - træta um stríðsstig
7
2009
Træta um stríðsstig. Ósemja um fráboðanin á heimasíðuni hjá Akademikarafelag Føroya tann 1. oktober 2009 er óheimilað stríðsstig.
FS&N móti RFF - uppsagnartíð
2
2009
Træta um, hvørt sáttmáli loyvir at avvikla (mótrokna) uppsagnartíð í frídøgum. Partarnir høvdu áseting um, at uppsagnarfreist kundi nýtast at avvikla frítíð. Partarnir gjørdu nýggjan sáttmála í 198…
SMF móti FMR - fráboðan av arbeiðssteðgi
4
2007
Træta um tulking av sáttmálaáseting um innplasering. Træta um stríðsstig. Ósemja um hvørt fráboðað stríðsstig veruliga var stríðsstig og hvørt tað var heimilað.
FPOF ofl móti FMR - tænastumannaeftirlønir
0
2007
Træta um tænastumannaeftirlønir Fleiri feløg høvdu tænastumannasettar limir. Hesir høvdu eftirlønarrætt. Eftir Ll. 32/1997 var ymiskt ásett ið skuldi fáa betri samsvar millum lønar og eftirlønar og…
FMR móti SMF - stríðsstig (portørar)
1
2007
Træta um stríðsstig. Ósemja um hvørt fráboðað stríðsstig í samband við trætu um sáttmála fyri portørar á sjúkrahúsum er heimilað.
MMF móti FMR – lønarflokking
0
2007
Træta um innplasering. Semja um nýggjan sáttmála millum MMR og FMR varð gjørd í 2002. Ásett at “Arbeiðseftirlitið verður umflokkað úr 10. lønarflokki í 12. lønarflokk.” Nú stóðst ósemja, hvørt mask…
SMF móti FMR & HAM - portørar
3
2007
Ósemja um samráðingarrætt vegna portørar á sjúkrahúsum. Málið hevur tilknýti til málið FMR móti SMF - stríðsstig (portørar). Málið tikið aftur 14. september 2007.
FFS móti FMR - tulkingarheimild
2
2007
Træta um tulkingarheimild og mannagongdir í tulkingartrætu. Ósemja, hvørt Fíggjarmálaráðið hevur tulkingarheimild ella um ósemja um tulking ber í sær skyldu at leggja mál fyri gerðarrætt at gera av…
KAF móti FPGF - fráboðan um 24-tíma verkfall
5
2007
Træta um fráboðan av 24-tíma verkfalli. Pedagogfelagið og Kommunala Arbeiðsgevarafelagið samráddust um nýggjan sáttmála. Pedagogfelagið boðaði í Kringvarpinum limum sínum frá 24-tíma verkfalli at b…
FMUL móti FMR - ferðasamsýning
6
2007
Træta um ferðasamsýning. Málið tikið aftur 12. november 2008.
SMF v. FMR – tilkalling
0
2006
Træta um tilkalling Eftir altjóða krøvum varð nýggj vaktarskipan við tilkallivakt gjørd fyri Strandferðsluna 1. apríl 2003. Trætu stóðst um samsýning fyri tilkallivakt áðrenn henda dag.
MMF v. FMR – tilkalling
0
2006
Træta um tilkalling Eftir altjóða krøvum varð nýggj vaktarskipan við tilkallivakt gjørd fyri Strandferðsluna 1. apríl 2003. Trætu stóðst um samsýning fyri tilkallivakt áðrenn henda dag.
SMF móti FMR – ávaring
1
2006
Træta um ávaringar. Starvsfólk á almennum stovni fekk skrivliga ávarðing. Ósemja stóðst, hvørt munnlig ávarðing eigur at verða givin fyrst.
SMF móti FMR – ólønt farloyvi
2
2006
Træta um farloyvi. Starvsfólk á almennum stovni vil sleppa í farloyvi uttan løn. Ósemja stóðst, hvørt hetta var samsvarandi sáttmálanum.
SMF móti KAF - úrtíðarløn
3
2006
Træta um úrtíðarløn. Ósemja hvørt sløkkiliðsmenn í Tórshavn eiga úrtíðarløn fyri at vera útkallaðir ella fyri at verða bidnir at vera verandi út um skipaða arbeiðstíð.
SMF v. KAF - dagrøktarar
0
2005
Træta um løn undir sjúkrafráveru. Dagrøktarar fóru frá at vera fevndi av sáttmála við landið til at vera fevndir av sáttmála við kommunurnar. Spurningur um løn undir sjúku varð tikin fram undir sát…
FF móti fiskimanni – frítíðarløn
0
2002
Træta um frítíðarløn og limagjald. Fiskimannafelagið hevði fingið í lag ta skipan, at frítíðarløn hjá øllum, ið mynstraðu eftir sáttmálanum, var goldin felagnum, og limagjaldið síðani mótroknað, áð…
SMF móti Toll- & Skattstovu Føroya - lønarflokking
0
2001
Træta um innplasering. Ásetingar vóru í skrivi frá 1986 um m.a. innplasering eftir førleikamenning; nýggjar ásetingar vóru í starvsfólkahandbók frá 1993. Ósemja stóðst, hvørt rættarkrav var um uppf…
Almanna- og heilsumálastýrið móti HAM – stríðsstig (portørar)
0
2001
Træta um stríðsstig Ósemja var um starvstreytir og støðu hjá fólki í endurbúgving sum portørur. Havnar Arbeiðsmannafelag lýsti arbeiðssteðg, men almanna- og heilsumálaráðið bað um fútabann. Ósemja…
Fiskiveiðieftirlitið móti FS&N – blokada av Tjaldrinum
0
2001
Træta um blokadu móti vaktarskipi. Partarnir høvdu sáttmálaáseting um bólking av nýggjum skipum. Tá ið partarnir ikki samdust um bólking av nýggja skipinum Brimli, noktaði skiparafelagið limum sínu…
FS&N móti Semingsstovninum – broyting í sáttmála
0
2001
Træta um rætting í sáttmála. Føroya Skipara- og navigatørfelag og Føroya Reiðarafelag gjørdu sáttmála, sum undirskrivaður var tann 12. Januar 1999. Eftir hetta broyttu semingsmenninir nakrar ásetin…
BLF móti Fíggjarmálastýrinum - serfrøðingar
0
2001
Træta um sáttmálásetingar um serfrøðingar. Spurningur um tulking av sáttmála millum BLF og Fíggjarmálastýrið, serliga um setan av serfrøðingum og úrtíðarløn, eisini um Fíggjarmálaráðið hevði framt…
YT móti Tryggingarfelagnum - løn undir verkfalli
0
2000
Træta um løn undir verkfalli. Partarnir høvdu høvuðsavtalu og sáttmála við ásetingum um samtykt og fráboðan av arbeiðssteðgi, at fólk skuldu aftur í sama starv í góðum friði eftir trætu, og at rind…
SMF móti Fíggjarmálastýrinum – lønarfrádráttur undir verkfalli
0
2000
Træta um lønarfrádrátt undir verkfalli. Eftir verkfallið á vári 1999 vóru Starvsmannafelagið og Fíggjarmálastýrið ikki á einum máli um, hvussu lønarfrádrátturin skuldi verða roknaður út. Ongar áset…
SMF móti Føroya Landsstýri – lønarlækkan
0
1990 - 1999
Træta um lønarlækkan. Starvsmannafelagið og Føroya Landsstýri høvdu avrátt at lækka lønina, men vóru ósamd, hvussu lækkingin skuldi roknast, serliga hvussu eftirlønargjald og viðbøtur skuldu lækkas…
SMF móti Føroya Landsstýri - tulking av grein 19
0
1990 - 1999
Træta um frítíðarløn. SMF fekk í 1985 hækkan av eftirlønargjaldi í sáttmálan. Í 1987 varð orðingin í viðkomandi áseting (§ 19) broytt. Ósemja stóðst nú, hvørt talan var um almenna lønarhækkan, ið f…
YF móti FL - hoyring undir uppsøgn
0
1990 - 1999
Træta um hoyring undir uppsøgn.
Fysioterapeutar móti Føroya Landsstýri - innplasering
0
1990 - 1999
Træta um innplasering. Ásetingar í sámála lýstu, hvørjar arbeiðsuppgávur skuldu til at kalla seg ávís starvsheiti og fáa ávísa innplasering. Ósemja stóðst nú, um einstakar uppnormeringar ella uppfl…
Føroya Landsstýri móti SMF – skylda at vera limur
0
1990 - 1999
Træta um skyldu at vera limur. Starvsfólk á almennum stovni vildi ikki vera limur í starvsmannafelagnum. Hesin helt uppá, at hvørki í samband við setan ella seinni var limaskapur umrøddur sum trey…
Kommunala Starvsmannafelagið móti Tórshavnar Býráð – mattíð
0
1990 - 1999
Træta stóðst um mattíð, farloyvi, úrtíðarløn, sáttmálasamtykt og avloysaraløn. I. Hvør er støðan hjá starvsfólki, ið hava verið í farloyvi og vilja sleppa aftur í starv. II. Um mattíð, tá ið úrtíð…
SMF móti Føroya Landsstýri – eyka frídagur
0
1990 - 1999
Træta um eyka frídag. Sáttmáli ásetti um frítíð við løn í 30 yrkadagar. Ósemja stóðst, hvørt starvsfólk áttu rætt til eyka frídag, tá sáttmálafrídagur fellur á yrkadag í frítíð, serliga hvussu er v…
FL móti Landsskúlafyrisitingini - eykatímar
0
1990 - 1999
Træta um løn fyri skerda yvirtíð. Sambært álitinum Ráðlegging Fólkaskúlans fyri fíggjarárið 1991 fekk Ósáskúlin 820 yvirtímar. Í september varð greitt, at 827 tímar – 7 tímar fleiri – vóru brúktir.…
Skipafelagið móti Maskinmeistarafelagnum – frítíðarískoyti
0
1990 - 1999
Træta um frítíðarløn – ískoyti uppá 1,5% eftir § 11(1) í frítíðarlógini. Ósemja var, hvørt frítíðarískoyti skuldi útgjaldast ella vikið var frá lógini við sáttmála ella siðvenju. Eisini spurningur…
FAG moti FA - leygardagar
0
1990 - 1999
Træta um løn í skiftivakt leygardag. Í sáttmála vóru ásetingar um viðbót leygardag og um 2-skiftisvakt. Ósemja var nú, hvørt hesar ásetingar virkaðu í senn, so seinna skiftivaktin leygardag átti at…
FL móti FMR – lønarsteðgur
0
1990 - 1999
Træta um lønarsteðg. Føroya Lærarafelag kravdi írestandi løn fyri limir sínar frá 1. januar 1994 til 28. februar 1995 umframt rentu. Felagið helt uppá, at Danmarkar ríki er eindarríki, at avtalan u…
Føroya Landsstýri móti SMF - samhugaverkfall
0
1990 - 1999
Træta um samhugaverkfall. Ósemja var um lønarviðurskifti hjá læknaskrivarum í sjúkrahúsverkinum. Starvsmannafelagið lýsti verkfall fyri alt sjúkrahúsverkið og síðani samhugaverkfall í 24 tímar fyri…
SMF móti Føroya Landsstýri – leiðsluheimild
0
1990 - 1999
Træta um heimildir hjá stjóra á almennum stovni og lønarfrádrátt undir verkfalli. Á Telefonverki Føroya Løgtings varð afturat deildarleiðaranum í bókhaldinum settur fíggjarskrivari. Samstarvstrupul…
Ákæruvaldið móti T1-11 – fysisk blokada
0
1980 - 1989
Revsimál um fysiska blokadu – forðandi stríðsstig. Føroya Sjómannafelag royndi í 1981 at fáa sáttmála í lag fyri summi skip. Í juli og august var framd 'fysisk blokada' við at menn gingu í ketum,…
KAM móti Kjølbro
0
1980 - 1989
Træta um tulking av frítíðarlóg viðvíkjandi yvirtíð hjá fastløntum. Mánaðarløntur limur í arbeiðsmannafelag fekk eftir frítíðarlógini 1 ½ % í ískoyti fyri yvirtíð, men helt seg ikki fáa fulla frítí…
FAG v. FA – Merkjamálið (evnisliga)
0
1980 - 1989
Træta um heimild at nýta merki á flakavirkjum Flakavirki áløgdu reinskerarum at leggja merki í bakkar við skornum fiski. Føroya Arbeiðarafelag metti hetta skeivt innan tímalønt arbeiði og álegði li…
FAG v. FA – Merkjamálið (løgdømi)
0
1980 - 1989
Træta um rætta trætustovn (forum) í Merkjamálinum. Flakavirki áløgdu reinskerarum at leggja merki í bakkar við skornum fiski. Føroya Arbeiðarafelag metti hetta skeivt innan tímalønt arbeiði og áleg…
FA móti FAG – úrtíðarløn, Drós
0
1980 - 1989
Træta um úrtíðarløn. Áseting var í sáttmála um, at fólk í arbeiði fær løn fyri í minsta lagi tveir tímar. Nú var spurningur, hvørt arbeiðskvinnur á Sjúkrahúsinum á Tvøroyri limir í felagnum Drós át…
FA & HAM móti FAG & HAG - lønarhækkan
0
1980 - 1989
Træta um semingsuppskot Á vári 1981 vóru sáttmálasamráðingar um verkafólkasáttmálar. Í juni endaðu samráðingarnar við semingsuppskoti millum annað við orðingini “frá 1. mai 1982 hækkar lønin við 2…
SMF móti Føroya Landsstýrið – krav um gerðarrætt
0
1980 - 1989
Træta um rætt at krevja gerðarrætt. Seming var millum Starvsmannafelag og Landsstýris. Semingsmaður kom uppí og tann 7. September 1981 kl. 05:00 fram semingsuppskot. Á uppskotið varð skrivað ”semin…
FA móti FAG - døgndrift
0
1970 - 1979
Træta stóðst um ymsar spurningar á Havsbrún í Fuglafirði: I. Hvørt Havsbrún hevði rætt at brúka uttanfelags arbeiðsfólk at lossa heilidagar. Um ikki, hvussu skaðabøtur skulu ásetast. II. Hvørt ar…
FF móti Kimbli – løgdømi
0
1970 - 1979
Træta um røttu avrokning. Trolarin Brandur Sigmundarson landaði í Esbjerg fyrru hálvu av 1969. Í avrokningini var lagt upp fyri sera góðum prísi, og nakað av søluprísinum lagt í grunn hjá Fiskasølu…
Einstaklingur móti Havnar Handverkarafelag – krav um limaskap
0
1960 - 1969
Træta um limaskap Handverkari søkti limaskap í Havnar Handverkarafelag, men fekk noktandi svar, fyrst vegna eftirstøðu í øðrum felagi, síðani vegna manglandi sveinaprógv. Handverkarin førdi fram, a…
Føroya Prentarafelag móti P/F Dagprent – løgdømi
0
1960 - 1969
Træta um løgdømi. Prentarasáttmálin hevði áseting um bert skipaðir prentarar skuldu vera í starvi (um eksklusivitet). Tríggir prentarar vóru ónøgdir við hækkað limagjald og vildu ikki gjalda, sein…


text:
Broyting í byggisamtykt - uppskot til serstaka byggisamtykt fyri høll yvir turrdokkina á Skála skipasmiðju
Broyting í byggisamtykt - matr. nr. 186 við Leitisveg 19 í Saltangará verður broytt frá E2 til B-øki
Broyting í byggisamtykt - markið millum E1 og E2 omanfyri bátahylin í Skálafirði verður flutt uml. 200 m suðureftir
Broyting í byggisamtykt - 750 m2 av matr. nr. 190 í Rituvík verður broytt frá E1 øki til B27 øki
Broyting í byggisamtykt - broytingar í ásetingum fyri bygging og stødd av grundstykkjum í B-økjum
Broyting í byggisamtykt - broytingar í ásetingini fyri nýtslu í A-økjum
Broyting í byggisamtykt - mest loyvda hødd fyri D10 við oljutangarnar í Søldarfirði verður broytt frá 6,5 m til 20 m
Broytingar í byggisamtykt - mest loyvd hædd fyri havnarøkini D1, D2, D3 og D4 í Runavík, Saltangará og Glyvrum verður broytt frá 8,5 m til 12 m


text:
Tað verður hervið gjørt kunnugt, at almennur býráðsfundur verður hildin hósdagin tann 26. oktober 2017 kl. 19.00 í býráðshúsinum við niðanfyri standandi dagskrá:
- Mál viðíkjandi 1. viðgerð av eykajáttan til flytan av skúlakøkinum og tilmæli frá fíggjarnevndini og mentamálanevndini í málinum.
- Mál viðvíkjandi 1. viðgerð av eykajáttan til Fuglafjarðar kvøldskúla og tilmæli frá fíggjarnevndini og mentamálanevndini í málinum.
- Mál viðvíkjandi 1. viðgerð av eykajáttan til brúgv unnan fyri Mentanarhúsið og tilmæli frá fíggjarnevndini og vinnunevndini í málinum.
- Tilmæli frá mentamálanevndini um formalisering av skúlasamstarvinum eNám.
Fuglafjørður, tann 20. oktober 2017
Fuglafjarðar býráð
Sonni á Horni
borgarstjóri


text:
Mintist Sverra Midjord
TB | 04/03/17
Tann 2. mars var eykaaðalfundur hildin við Stórá kl. 19.00. 13 limir møttu til eykaaðalfundin. Fundurin var lógliga innkallaður og viðtøkuførur.
Henrik var valdur fundarstjóri og byrjaði við at heiðra minni um gamla formannin og venjaran hjá TB Sverra Midjord. Eisini takkaði hann fyri minnisgávu til TB frá Sverra sum gav íalt kr. 13.500,-
Grannskoðaður roknskapur varð framlagdur og góðkendur einmælt. Onkrir fyrispurningar vórðu sum Judi svaraði uppá.
Henrik upplýsti at nevndin var sinnað at broyta dagfestingina fyri aðalfundin.Okkara uppskot er at halda aðalfundin í februar. Hetta passar best í samband við framløgu av roknskapi. Fundarluttakarnir mettu at best var at bíða við broytingini til 2018/19.
Enda var við at fundurin takkaði fráfarandi nevnd fyri gott nevndararbeiðið ið tey høvdu gjørt fyri TB.
Fundurin endaði kl. 21.00.


text:
Bókadagurin hjá Rithøvundafelagnum 2012
Bókadagurin er tiltak hjá Rithøvundafelagi Føroya, har ljós verður varpað á føroyskar bókmentir. Tiltakið verður sunnudagin 25. november, seinnapartin, í Norðurlandahúsinum.
Skráin til ársins bókadag er fjølbroytt og vendir sær til bæði børn og vaksin, við upplestrum, myndasýningum, sangi og sjónleiki. Umboð fyri bókasøluna Rit&Rák er eisini við, og ber tí til at keypa eina ella fleiri føroyskar bøkur.
Barnatíman
Byrjað verður klokkan 14:00, har børnini kunnu hugna sær á gólvinum í Kringluna. Stuttligar og hugkveikjandar myndir úr bókum hjá Bárði Oskarssyni og Edward Fuglø verður vístar á vegginum meðan sagt verður frá søgunum.
Børn úr Frítíðarskúlanum á Velbastað fara eisini at syngja nakrir sálmar. Hetta er í sambandi við at Bókadeild Føroya Lærarafelags júst hevur givið út eina Barnasálmabók. Í bókini er eitt úrval av upprunaføroyskum og týddum sálmum við vøkrum myndprýðingum. Dina Gellert, sum hevur myndprýdd, verður við á Bókadegnum.
Hóast skráin hereftir kanska ikki er áhugaverd hjá børnunum, verður møguleiki hjá teimum at hugna sær í einum horni við bókum úr Bókadeildini. Tey kunnu eisini tekna, litleggja og gera jólaprýði, meðan tey vaksnu lurta eftir hvat ið annars er á skránni.
Spírandi rithøvundar
Norðurlendsk barna- og ungdómsbókmentavirðisløn verður latin fyri fyrstu ferð í 2013. Endamálið er millum annað at styrkja og lyfta barna- og ungdómsbókmentanina í Norðurlondum á hægri støði. Harumframt er ætlanin eisini at elva teimum ungu til at skriva.
Tey, ið hava best innlit í og vitan um hvussu tað er at vera ungur í dagsins Norðurlondum, eru júst tey ungu. Rithøvundafelagið hevur tí valt í ár at lata tvey ung fólk trína fram á pall, hóast tey ikki enn hava givið nakað verk út. Tað er okkara vón, at hetta kann vera við til at geva ungum spírandi rithøvundum hug og dirvi til at koma fram við tí teir hava skrivað.
Yrkingar og list
Umleið klokkan 15:45 verður farið í Skálan, har vit hoyra brot úr verkum hjá Tóroddi Poulsen, Marjuni Syderbø Kjelnæs og Katrini Ottarsdóttir.
Kinna Poulsen fer at hugleiða um “Avbyrgingar” eftir Tóroddi Poulsen, og litografurin, Jan Andersson, fer at greiða frá um spennandi verkætlan hjá Steinprenti. Teirra ætlan er at yrkingar og steinprent verða framleidd í tøttum samstarvi millum rithøvund og listafólk, ella av rithøvundanum einsamøllum, so eitt fjølbroytt verk við orðum og myndum kemur burturúr.
Fjølbroytta orðið
Skrivaði orðið kann verða grundarlagið undir nógvum listagreinum. Súsanna Tórgarð hevur nýliga skrivað eitt leikrit, sum eftir ætlanin skal framførast til várs. Vit fara á bókadegnum at fáa ein brellbita av hesum leikinum.
Hanus Kamban gav á sínum sjútiáradegi út antologi undir heitinum “Frammanfyri lógini” og fer hann á bókadegnum at greiða frá og lesa upp brót úr bókini.
Nýggja krimisøguna hjá Jógvan Isaksen hevur heitið Tann fimti maðurin, og høvuðspersónurin eitur William Hammer. Rithøvundurin fer á bókadegnum at geva okkum eitt lítið innlit í, hvat henda søgan snýr seg um.
Skrivaði orðið verður eisini til sang, og júst í hesum døgum kemur nýggj fløgu við yrkingum hjá Poul F. á marknaðinum. Tað er sjálvsagt Hanus G. Johansen, ið stendur fyri hesum verki. Hóast langa røð av útgávukonsertum kring landið hevur hann givið sær stundir til at syngja og spæla fyri okkum á bókadegnum.
Føroysk bókmentan út í heim
Seinasta evnið á skránni er pallborð, har kjakast verður um evnið: “Føroysk bókmentan út í heim”. Spyrjast kann, um vit yvirhøvur skulu út í heim og hví? Hvussu eru umstøðurnar sum er, at fáa føroysk bókmentan út í heim? Hvat skal til, um tað skal bera til?
At stýra kjakið hava vit fingið Jógvan Arge, sum er formaður í Mentamálanevnd Tórshavnar Kommunu. Við borðið sita:
Jenny Johannessen, samskipari hjá FarLit
Hugin Eide, stjóri fyri forlagið Torgarð
Guðrun Gaard, forkvinna í nevndini, sum viðger umsóknir um norðurlendskan týðarastuðul
Jógvan Isaksen, rithøvundur og lektor við Københavns Universitet
Tað er okkara vón, at bókadagurin verður ein spennandi og hugkveikjandi dagur, til gagns fyri føroyskar bókmentir og fyri Føroya fólk.
Rithøvundafelag Føroya


text:
Havi nógv at takka fyri í farna ári. Størsta hendingin mundi vera, at Kristina kom í verðina. Hon sá dagsins ljós 23. juli. Í fjør var eg ikki færri enn seks ferðir av landinum og ferðaðist, og fimm ferðir komu børn og barnabørn úr útlandinum at vitja meg. Í 2014 gavst eg at arbeiða í Hoydølum, men byrjaði eitt so spennandi undirvísingararbeiði í kvøldskúlanum í Havn. Takki eisini fyri tey sosialu sambond uttan fyri familjuna, sum eru í mínum lívi.
januar. Tíverri er aftur hav ímillum Ingu Rósu og okkum, men tað tekur nú ikki langa tíð at flúgva til Íslands, hjá tí, sum hevur pengarnar….Her er IR fotograferað í barnadópi Tyrna.
februar – okkara familja hevur fingið eina nýggja damu. Tórður og Ruby, sum er úr Dominikanska lýðveldinum, giftust og hildu brúdleyp í róðrarneystinum á Argjum.
mars – var ein túr í bowlinghøllini fyrst í mars, eitt herligt kvøld við herligum damum. Tað eri eg, handan øra konan í hvítum stráhatti og lilla turriklæði.
apríl – nú mundi eg gloymt knæið, mítt nýggja high-tech knæ, sum eg fekk á Landssjúkrahúsinum, myndin er tikin á Hvíldarheiminum í Havn.
mai – Lars helt stóran føðingardag, eg og FS fóru allarfyrst at vitja Vitus á Hotel Tórshavn, síðani til reseptión, so í ball í Kph., so í leigaðum bili til Svøríkis í føðingardag á garðinum. Fantastiskt at síggja gott vinarlag og gott samanhald í góðum tíðum og svárum. Og so var ein fín veitsla í Hoydølum , tá ið hesi gomlu fóru smílandi frá.
OMMUR PRÁTA
juni - stuttligt var á stevnu við Gjógv. Hoygarðurin hevði café og seldi bøkur og bundið.
juli – Kristina kom í verðina 23. juli. Tað var ein lætti, at alt gekk væl.
august - Lisa var á skeiði í Føroyum í tríggjar vikur. Fantastiskt at hava hana búgvandi. Myndin er tikin tá ið vit vóru til yrkingaupplestur í Sirkusi í Havn.
september - Seinast í september byrjaði skeiðið í føroyskum fyri útlendingar, sum nú er hálvrrunnið. Tað hevur verið ein spennandi avbjóðing, og rættiliga nógv øðrvísi enn at undirvísa í Hoydølum. Størsti munur er kanska, at næmingarnir eru motiveraðir og takksamir og vilja gjarna læra.
oktober – heystið hjá okkum gongur fyri tað mesta fyri seg í kjallaranum á Bakkanum í Dali. Turið og Hallur baksa við seyðinum og gamla er vambakona. so tað er sum tað skal vera.
november – nei, eg visti ikki frammanundan, at barnið skuldi eita eftir mær. Tað var deiligt og rørandi. Ivist í at fara at kalla meg Bergljót Kristina til gerandis nú. Louis kom sjálvur heim til Føroyar at vera gubbi, herligt at hava ein ungan gest í eykakamarinum, tað er enn nokso nýtt at vera í íbúð, men tað hevur riggað fínt, tá ið eg havi havt gestir.
desember – eg helt jól á Suðuroyarvegi saman við Turið og Halli og abbanum, men vitjaði Gjógv 2. dag. Á nýggjárinum var eg í Dali.F.S: var heima og helt undanjól


text:
Nikolina Olsen forkvinna í YF
Fríggjadagin í farnu viku var stýrisfundur í YF (Yrkisfelagið Miðnám). YF er fakfelagið fyri lærarar á studentaskúlum, HF-skeiðum, Fiskivinnuskúlanum, Námi og Handilsskúlunum í Føroyum. YF sendi soljóðandi tíðindaskriv út í dag;
“Sum kunnugt skipaði Stýrið seg fríggjadagin 23. feb. 2018. Nikolina Olsen varð einmælt vald til forkvinnu. Hon tekur drúgvar royndir sum álitisfólk á Kambsdali við sær í Stýrið. Næstformaður gjørdist Búgvi Poulsen, sum hevur sitið sum skrivari í Stýrinum seinasta árið. Olgar Danielsen hevur drúgvar royndir í Stýrinum og heldur fram sum kassameistari, og nývalda Tina K. Jakobsen er nýggjur skrivari. Heilt nýggj er hon tó ikki í fakfelagssamanhangi, tí hon hevur verið álitisfólk á Setrinum eitt tíðarskeið. Høgni av Skarði er eisini nývaldur í Stýrið, og er hann vanligur stýrislimur. Høgni hevur drúgvar royndir innan leiðslu á Glasi.”
Vit ynskja Nikolinu hjartaliga tillukku við forkvinnusessinum og ynskja henni blíðan byr í starvinum.


text:
Filmsbrotið skal takast upp við fartelefon og skal lýsa tað, ið tú sært sum Val.
Val kann nevniliga vera so mangt. Val kann vera: fólk, valstemningur, valstað, valplakatir, valboðskapur, kommunbygningar og kommunalar uppgávur og so framvegis.
Klár? Byrja... NÚ! Nei, bíða....Ein lítil treyt er aftrat! Filmurin skal í mesta lagi vera 1 min. 35 sek. Hetta er tíðin, tú hevur fingið til hetta brotið, sum kemur í Dag og Viku.
Nú er at vera uppfinnsom og original J
Til ber eisini at skipa hetta sum eina kapping millum flokkar ella næmingar J


text:
Tað er málmenningarár, og Bókadeild Føroya Lærarafelags skjýtur árið í gongd við einum knasandi góðum úrvali av barna- og ungdómsbókum.
Haruungin Nelus
Ein fitt og forvitnislig upprunaføroysk myndabók er júst útkomin. Bókin eitur Haruungin Nelus, og tað er Jógvan Edmund á Geilini, sum hevur skrivað hana.
Rithøvundurin hevur áður skrivað bókina um Dunnuungan Pu. Eisini hesa ferð er søgan staðsett í heimbygdini hjá høvundinum, Svínoy.
Myndlistamaðurin Napoleon Smith hevur myndprýtt bókina. Á myndunum manar listamaðurin fram ein yndisligan vetrarheim við ljósum og bjørtum litum.
Í bókini sleppur lesarin inn í ein herligan haruheim í Svínoy. Hon snýr seg um tann forvitna haruungan Nelus, sum býr í einari holu saman við familju síni.
Nelus hevur ongantíð sæð kava, og tá kavin kemur, verður hann ógvuliga spentur. Haruabbin segði einaferð frá eini løgnari søgu, um at hann fór akandi í kavanum á einum petti av einum niðurdotnum flogfari.
Og nú fer Nelus at royna tað sama - men hesa ferð á einari takplátu.
Í bókini er eitt kort yvir Norðoyggjar við nógvum staðarnøvnum, stuttligum staklutum og myndum.
Serligt við hesi myndabókini er, at hon er longri enn flestu aðrar myndabøkur og heili 50 bls. til longdar. Bókin er innbundin, og hon er til tey 2-5 ára gomlu.
Lóa leitar eftir Búa
Lóa leitar eftir Búa heima er ein fitt bók til tey 0-1 ára gomlu. Bókin snýr seg um kettuna Lóu, sum leitar eftir besta vini sínum, Búa.
Hon leitar í øllum húsinum, men ongastaðni finnur hon Búa. Bókin er ein klaffabók, sum hevur vakrar bjartar litir.
Bókin er ein pappbók, og hon er 12 bls. til longdar. Nosy Crow hevur skrivað bókina, og Gerry Turley hevur myndprýtt. Marna Jacobsen týddi.
Tey leita eftir Benny
Tey leita eftir Benny er ein stuttlig og væl frásøgd bók í røðini um tey í 3.A. Gunvor Reynberg, sum hevur skrivað bókina, er sjónleikari og rithøvundur.
Hon er donsk, men hevur føroyskar forfedrar úr Funningi og Fuglafirði. Elsa Birgitta Petersen hevur týtt bókina til føroyskt. Niels Roland hevur myndprýtt bókina.
Bókin hevur ein lívligan frásøgustíl, og hon sigur eina erliga, men skemtiliga søgu um okkara samtíð.
Hundahvølpurin Benny er horvin, og tá fáa vinfólkini Foxy og Mikkjal eina heldur óvæntaða hjálpandi hond at finna hann aftur.
Bókin vendir sær til tey 6-8 ára gomlu. Bókin er heft og 122 bls. til longdar.
PAX - Hvítormurin
PAX - Hvítormurin er áttanda bókin í fantasy-røðini um beiggjarnar Viggo og Alva, sum uppliva alt møguligt yvirnátúrligt, spennandi og óhugnaligt.
Í hesi bókini hvørvur eitt barn brádliga úr bygdini, og vinkona teirra Iris er eisini horvin. Og einastaðni djúpt undir Mariefred kemur spakuliga lív í eina elligamla veru.
Rithøvundarnir Aasa Larsson og Ingela Korsell skriva hesa røðina, og Henrik Jonsson myndprýðir. Súsanna Berg týddi til føroyskt. Bókin er til tey 9-13 ára gomlu. Bókin er heft og 194 bls. til longdar.
Vegna Bókadeild Føroya Lærarafelags
Silja Aldudóttir


text:
Bólkur:Føroyskur politikkur
Undirbólkur
Hesin bólkur hevur fylgjandi 17 undirbólkar, av 17 í alt.
A
- ► Almennar nevndir og ráð í Føroyum (6 S)
- ► Aðalráð í Føroyum (1 C, 3 S)
B
- ► Borgarstjórar í Føroyum (1 C, 38 S)
F
- ► Føroya Løgting (2 C, 8 S)
- ► Føroysk politisk ungmannafeløg (6 S)
- ► Føroyskar kvinnur í politikki (37 S)
- ► Føroyskar stjórnir (18 S)
- ► Føroyskir flokkar (1 C, 14 S)
- ► Føroyskir fólkatingslimir (19 S)
- ► Føroyskir myndugleikar (1 C, 1 S)
L
- ► Listar yvir landsstýrisfólk í Føroyum (16 S)
- ► Listar yvir løgtingslimir í Føroyum (14 S)
- ► Løgtingsformenn í Føroyum (21 S)
- ► Løgtingsnevndir (7 S)
- ► Løgtingsval (17 S)
P
- ► Føroyskir politikarar (23 C, 207 S)
V
- ► Val í Føroyum (3 C, 1 S)
Greinir í bólki "Føroyskur politikkur"
Komandi 68 síður eru í hesum bólkinum, av í alt 68.
F
L
- Landsstýri síðan 1948
- Landsstýrismaður
- Listi yvir fólkatingslimir úr Føroyum
- Løgmaður
- Løgmenn í Føroyum
- Løgting
- Løgtingsformenn í Føroyum
- Løgtingsins Fíggjarnevnd
- Løgtingsins landsstýrismálanevnd
- Løgtingsins mentanarnevnd
- Løgtingsins trivnaðarnevnd
- Løgtingsins uttanlandsnevnd
- Løgtingsins vinnunevnd
- Løgtingslimir í Føroyum 1984-88
- Løgtingslimir í Føroyum 1988-90
- Løgtingslimir í Føroyum 1990-94
- Løgtingslimir í Føroyum 1994-98
- Løgtingslimir í Føroyum 1998–2002
- Løgtingslimir í Føroyum 2002-2004
- Løgtingslimir í Føroyum 2004-2008
- Løgtingslimir í Føroyum 2008–2011
- Løgtingslimir í Føroyum 2011–2015
- Løgtingslimir í Føroyum 2015–2019
- Løgtingsval
S
- Samferðslumálaráðharrar í Føroyum
- Skúlamálaráðharrar í Føroyum
- Stjórnin hjá Aksel V. Johannesen
- Stjórnin hjá Andrassi Samuelsen
- Stjórnin hjá Anfinni Kallsberg II
- Stjórnin hjá Anfinni Kallsberg I
- Stjórnin hjá Atla Dam IV
- Stjórnin hjá Atla Dam V
- Stjórnin hjá Atla Dam VI
- Stjórnin hjá Edmundi Joensen I
- Stjórnin hjá Edmundi Joensen II
- Stjórnin hjá Jóannes Eidesgaard I
- Stjórnin hjá Jóannes Eidesgaard II
- Stjórnin hjá Jógvani Sundstein I
- Stjórnin hjá Jógvani Sundstein II
- Stjórnin hjá Kaj Leo Johannesen I
- Stjórnin hjá Kaj Leo Johannesen II
- Stjórnin hjá Maritu Petersen
- Stjórnin hjá Paula Ellefsen


text:
Heilsufrøðingurin Hervør Jacobsen er í Skúlanum á Argjahamri:
týsdag kl. 08.00 - 16.00
mikudag kl. 08.00 - 14.00
hósdag kl. 08.00 - 14.00
- og er at hitta á telefon 562355 - tað ber til at tosa inn á boðklivan.
Skúlanæmingarnir koma til heilsufrøðing javnan frá 1. til 9. flokk. Tosað verður við børnini í bólkum ella hvørt sær um heilsu, fyribyrging av sjúka, skeivari menning og annars viðurskifti, ið kunnu ávirka heilsuna.
Hava næmingar, foreldur ella lærarar spurnngar, eru tit vælkomin at ringja.
Arbeitt verður eftir Løgtingslóg nr. 63 frá 17.05.05.
Heimasíðan hjá heilsufrøðinginum: www.gigni.fo.
Frítíðarskúlin á Argjahamri
Glyvursvegur 44
160 Argir
Um barn ikki kemur í frítíðarskúla ella átrokandi boð eru til starvsfólk:
Send sms boð ella t-post til:
Frítíðarskúlan: 260802
Klubb tilboð: 260803
Stovns telefon: 302516
Teldupostur starvsfólk: argjahamri@gmail.com
Leiðari: Ann Hansen
Telefon: 282850
Teldupostur: annhan@torshavn.fo
Upplatingartíðir:
mánadag – fríggjadag kl. 11 – 17
Facebook síðan hjá okkum: web.facebook.com/argjahamri/


text:
Endamálið er einfalt. Útlendska fyritøkan, sum framleiðir faldararnar, skal bara hava ein lista við tínum veitarum "afturfyri". Hesir fáa so tað frálíka tilboðið at lýsa í tínum faldara – og her endar alt prát um "ókeypis".
Sølufólkini hjá fyritøkuni seta seg síðani – í tínum navni – í samband við tínar undirveitarar. Í byrjanini er tónin vinaligur og eggjar til samstarv og stuðul. Eydnast tað ikki, so verður tónin hvassari. Samskifti, vinnugreinafelagið hjá føroysku reklamuvinnuni, kennir til dømir, har veitarar enntá eru hóttir - óbeinleiðis skrivliga og beinleiðis munnliga.
Methøgir lýsingaprisir
Lýsingaprísirnir eru methøgir. Frá smáum 8.000 kr. fyri lýsing í visittkortstødd til 35.000 kr. fyri eina heilsíðulýsing. Í hesum prísdøminum er tað fyri at lýsa í 2.500 faldarum, sum eingin trygd er fyri nakrantíð verða sendir út. Til samanberingar kostar ein heilsíðulýsing í landsdekkandi føroysku bløðunum tað sama, sum ein "visittkortlýsing" í 2.500 faldarum. Sostatt stendur lýsingavirðið á ongan hátt mát við kostnaðin.
Við hesum vilja vit heita á allar okkara samstarvspartar um ikki at lata seg lokka av slíkum tilboðum.
Samskifti
Niels Arge Galán, formaður


text:
Eg má viðganga tað – eg havi sitið og hugt eftir kjólum í vikuskiftinum.
Tvs. eg havi hugt eftir øðrum eisini: undirbrotligheitini, sum er so tápulig, at tú nærum krympar tær og heldur teg vera í einum H.C. Andersen ævintýri samstundis.
Fólk bukka og skava og níga, og smílini eru so fastkleprað, at tað helst fer at ganga fitt av døgum, áðrenn tey fáast av aftur. Ja øll – uttan Margretha, tí hon kann smílast um alt fimmoyrað. Eg meini so við, sóu tit hatta flotta teppið, hon hevur fingið á gólvið ella gávukortið upp á toyserviettar til 120 persónar, sum hon sjálv sleppur at sniðgeva?
Nógvir av teimum umleið tjúgu tímunum vóru brúktir at bedýra okkum øll um, hvussu ótrúliga vitandi Margretha er, um at nýggjársrøðurnar nærum eru legendariskar: minnist tú hina frá nítjanhundrað og grønkál? hon var um tað og tað og setti rættiliga hetta og hatta í perspektiv. Men veruleikin er tann, at sjálvt um Margretha er ein vitandi persónur, eru nýggjársrøðurnar ikki stórt frægari enn okkurt blogginnlegg hjá mær her í Egnum rúmi, men eg eri ikki drotning, so tað, sum eg sigi, verður ongantíð legendariskt. ØV!
Tað, sum eftir mínum tykki var mest tærnakrympandi, var tó føroyska sangkórið inni á ráðhúsinum í Keypmannahavn. Fyrst av øllum skilti eg ongantíð, hví tey vóru har, tey sungu jú ongan føroyskan sang. Kanska var tað bara fyri at vísa á teir fittu og óskyldigu tegnarnar í drotningaríkinum: grønlendingarnar og føroyingarnar í sínum tjóðarbúnum. Tragikomikkurin gjørdist fullkomin, tá ið eitt orkestur fór at spæla onkran marssj gjørdan til drotningina, og grønlendarar og føroyingar fóru at veittra við smáum dannebrogsfløggum!
Har stóðu hesi grannvaksnu fólkini og veittraðu við ímyndini av donskum hjálandavaldi. Og tað tyktust tey gera uttan himpr.
Eg hugsaði við mær, at nógv vatn er runnið í ánna síðan seksti- og sjeytiárini, tá ið føroyingar m.a. veittraðu við papptalerkum inni á Fólkatingi: nú standa sama slag føroyingar, allarhelst flestu lesandi, og eyðmýkja seg sjálvi frívilliga inni á ráðhúsinum í Kongens København! Nei, tá var meira go í teimum, sum sóu reytt!
Og annars so gliðu føroyingarnir eftir bonaðum gólvum saman við hinum í donsku yvirstættini, lóggávu- og trúarvaldi í ljósareyðum slipsum, Guðrun og Guðrun, men mest í tjóðarbúna og smíltust um alt fimmoyrað. Tó sluppu føroyingarnir ikki líka nær drotningini sum hini sjálvstøðugu. Sum plástur á sárið hevði Jógvan fingið kors og bånd og stjerner på, so at hann hevði okkurt eyka at dingla við meðan hann bukkaði fyri henni.
Men sama ger, undirbrotligheit ella ei, eftir hátíðardagarnar fekk Kaj Leo sum vátan vøtt framman á, bara 9 milliónir aftrat. Nei her má tøvast og bukkast og nígast enn meira – tí virðiligheit, tað leggja vit ikki ein lort í.


text:
So er country- og bluesfestivalurin langt síðan farin aftur um bak. Eitt megnar tiltak, sum ikki hevur mær so nógv fyri at takka. Eg stuðlaði við einum atgongumerki og einum soni, sum stóð vakt í fýra tímar. Men sum eg plagi at siga, vit kunnu ikki øll vera í kórinum, tí so tømist salurin, tá øll fara upp at syngja.
Tann fyrsta, eg hitti, tá eg fór oman á festivaløkið var Albert Ellefsen bygdaráðsformann í Vága kommunu, sum bjóðaði vælkomin á countryfestival. Tað er góður stílur!
Sjálvt um hetta ikki er tónleikur eftir mínum høvdi, (eg vil heldur hava Mick Jagger enn Ragnar í Vík), so má eg siga, at onkur skal hava hetta slagið av tónleiki. Og treyðugt so, teir úr Froðba vóru framúr, hóast fjøldin heldur vildi hava Jørgin og Jákup. Og Henning Stærk dugdi sítt kramm, ongin ivi um tað.
Tað, sum eg serliga hefti meg við, var, at alt var so gjøgnumført. Tað var kelað fyri detaljunum. Har var okkurt bæði fyri børn og vaksin.
Veðrið var fínt, økið var framúr væl egnað, og alt fór sámiliga fram. Lítið av svansi sum á Roskilde og á G, og helst tí at her var ongin tjalding. Festivalurin var ikki ætlaður hesum slagi av fólki, sum misskil meg rætt í allar mátar eisini eru fitt fólk. Men nútímans ungdómur er ikki júst kendur fyri at elska country & western.
Hetta hugsaði eg eisini um, tá eg hoyrdi, at countryfestivalur skuldi verða í Sørvági. Jeee, so oldnordiskt, hugsaði eg. Hetta var júst ein av orsøkunum til, at eg helt tað vera dødens pølse at búgva í Sørvági, tann tíð tað var. Heingireyvar, brúllkrem, rullandi barrir og cowboystílur hevur ongantíð verið mín koppur av te. So partar av tátíðar ungdómi vóru heldur ikki allir so alsknir fyri country.
Men nú er man komin aftur til útgangsstøði, eitt sindur meira brýnd í kantunum av lívsins álvara, men framvegis við hesari kensluni av, at alt er við tað gamla, fólk streyma til Magna Christiansen og aðrar cowboyar, meðan Uni Debes og froðbingarnir tíverri ikki rúmast í huganum á teimum, sum kampera og teimum, sum skjóta blomstur á ólavsøku og fáa bamsu afturfyri.
Men sum sagt, vit skulu øll vera her.
Eg lurtaði eftir Toft, Una Debes, Henning Stærk og froðbingarnar sat eg í vindeyganum og lurtaði eftir.
Tað er stuttligt, at vit í oynni hava eitt slíkt tiltak at bjóða fram. Og eg unni teimum, ið skipa fyri, alt tað besta.
Eg haldi at sørvingar vóru glaðir fyri tiltakið. Tá eg leygarmorgun, annan festivaldag, fór heim í Á at keypa, kom ein maður og spurdi ein gamlan mann, sum er ein av næstu grannunum hjá festivalinum, um tey høvdu larmað illa niðri á plenuni. Tað gjørdi ikki petti, segði hesin gamli, eg larmaði bara sjálvur.